
1. VISPĀRĪGĀ INFORMĀCIJA

0. Iepirkuma nolikumā ir lietoti šādi termini:
0. iepirkums ar publikāciju (turpmāk var tikt saukta arī kā „iepirkums”, „iepirkuma procedūra”) – VAS „Latvijas dzelzceļš” iepirkums ar publikāciju „Hidrauliskā mulčētāja iegāde”, kas tiek veikts saskaņā ar VAS “Latvijas dzelzceļš” Iepirkumu noteikumiem; 
0. komisija – VAS „Latvijas dzelzceļš” izveidota iepirkuma komisija, kas saskaņā ar „Latvijas dzelzceļš” koncerna iekšējos normatīvajos aktos noteikto kārtību pilnvarota organizēt ieprikuma procedūru; 
0. nolikums (turpmāk var tikt saukts arī kā „iepirkuma nolikums”) – iepirkuma nolikums ar pielikumiem un jebkuri iepirkuma nolikuma precizējumi, skaidrojumi, izmaiņas vai grozījumi, kas var rasties iepirkuma procedūras gaitā; 
0. pasūtītājs iepirkuma norisē – VAS „Latvijas dzelzceļš”, iepirkuma dokumentu tekstā var tikt lietots apzīmējums LDZ vai pircējs; 
0. ieinteresētais piegādātājs – piegādātājs, kurš izteicis vēlmi piedalīties iepirkumā;
0. pretendents – piegādātājs, kurš ir iesniedzis piedāvājumu iepirkumam;
0. prece (turpmāk var tikt saukta arī kā „iepirkuma priekšmets”, “produkcija”) – hidrauliskais mulčētājs ekskavatora Komatsu PW160-8EO aprīkošanai.

0. Rekvizīti:
1. pasūtītājs: VAS „Latvijas dzelzceļš”, vienotais reģistrācijas Nr.40003032065, PVN reģistrācijas Nr.LV40003032065, juridiskā adrese: Emīlijas Benjamiņas iela 3, Rīga, LV-1547, Latvija. 
Bankas dati: Luminor Bank AS Latvijas filiāle, norēķinu konta Nr.: LV17RIKO0000080249645, bankas kods: RIKOLV2X;
1. Preces pieņēmējs – LDZ struktūras vienība: LDZ Tehniskās ekspluatācijas direkcijas Sliežu ceļu pārvalde (SCP). Faktiskā adrese: Emīlijas Benjamiņas iela 3, Rīga, LV-1547; 
0. Pasūtītāja kontaktpersona organizatoriska rakstura jautājumos un jautājumos par nolikumu: komisijas sekretāre – VAS „Latvijas dzelzceļš” Finanšu direkcijas Iepirkumu daļas vecākā iepirkumu speciāliste Dana Platbārde, tālrunis: +371 67234955, e-pasta adrese: dana.platbarde@ldz.lv .

0. Piedāvājuma iesniegšana un atvēršana:
1.4.1. piedāvājumu iepirkumā iesniedz elektroniski līdz 2026.gada 12.novembrim, plkst. 10.00, nosūtot to nolikuma 1.3.punktā norādītajai pasūtītāja kontaktpersonai uz e-pasta adresi; 
1.4.2. [bookmark: _Hlk67051685]piedāvājumu atver uzreiz pēc piedāvājumu iesniegšanas termiņa beigām;
1.4.3. piedāvājumu, kas iesniegts komisijai pēc 1.4.1.punktā noteiktā termiņa, pasūtītājs nosūta atpakaļ ieinteresētajam piegādātājam bez izskatīšanas;
1.4.4. pretendents var grozīt vai atsaukt savu piedāvājumu, iesniedzot komisijai par to rakstisku paziņojumu līdz 1.4.1.punktā noteiktajam termiņam. Šādā gadījumā pretendents norāda „Piedāvājuma grozījums” vai „Piedāvājuma atsaukums”. Iestājoties šādiem apstākļiem, komisija izskata un vērtē vienīgi aktuālo (jauno) piedāvājumu;
1.4.5. ja komisija saņem pretendenta piedāvājuma atsaukumu vai grozījumu, to atver pirms piedāvājuma;
1.4.6. komisija piedāvājumus atver[footnoteRef:1] to iesniegšanas secībā, nolasot pretendenta nosaukumu, piedāvājuma apjomu un piedāvāto cenu.  [1:  Iepirkuma piedāvājumu atvēršanas sanāksme nav atklāta – piegādātāju pārstāvji tajā nepiedalās.
] 


1.5. Piedāvājuma derīguma termiņš: 100 (viens simts) dienas no piedāvājuma atvēršanas dienas.

1.6. Piedāvājuma noformēšana:
1.6.1. Pretendents iesniedz piedāvājumu (piedāvājuma dokumentus) parakstītu ar drošu elektronisku parakstu, noteiktajā termiņā nosūtot to nolikuma 1.3.punktā norādītajai pasūtītāja kontaktpersonai uz e-pasta adresi. E-pasta vēstulē, ar kuru tiek iesniegts piedāvājums, jābūt norādei uz iepirkuma, kurā tas tiek iesniegts, nosaukumu, id Nr. un pretendenta kontaktinformācijai; 
1.6.2. piedāvājums „jānobloķē” ar paroli, lai to nevar atvērt līdz nolikuma 1.4.1. punktā norādītajam termiņam. Pretendentam ne vēlāk kā 15 minūšu laikā pēc piedāvājuma atvēršanas termiņa uz nolikuma 1.3.punktā minēto e-pasta adresi jānosūta derīga parole „nobloķētā” dokumenta atvēršanai;
1.6.3. piedāvājumam jābūt latviešu valodā vai citā valodā, pievienojot apliecinātu tulkojumu latviešu valodā. Par dokumentu tulkojuma atbilstību oriģinālam atbild pretendents;
1.6.4. piedāvājuma un tam pievienoto dokumentu izstrādāšanā un noformēšanā ievēro Ministru kabineta 2018.gada 4.septembra noteikumus Nr.558 „Dokumentu izstrādāšanas un noformēšanas kārtība” prasības (attiecībā uz dokumentu parakstīšanu, atvasinājumu apliecināšanu u.tml.);
Ārvalsts ieinteresētais piegādātājs piedāvājuma noformēšanā ievēro tā reģistrācijas valsts normatīvos aktus, kas reglamentē dokumentu vispārīgās noformēšanas prasības, kas vistuvāk atbilst Latvijas Republikas attiecīgajam normatīvajam dokumentam;
1.6.5. saskaņā ar Tehnisko specifikāciju (nolikuma 1.pielikums), (turpmāk – Tehniskā specifikācija) pretendents noformē Tehnisko - finanšu piedāvājumu;
1.6.6. finanšu piedāvājumā cenu norāda EUR bez pievienotās vērtības nodokļa (PVN), skaitļi tiek noapaļoti līdz simtdaļām (divi cipari aiz komata); 
1.6.7. piedāvājuma cenā (finanšu piedāvājumā) jāietver visas ar konkrētā iepirkuma priekšmeta izpildi saistītās izmaksas atbilstoši nolikuma prasībām, t.sk. preces cena, preces iekraušanas, transportēšanas līdz preces piegādes vietai un pārkraušanas izmaksas, hidromotora, individuālā mehāniskā savienojuma, hidraulisko līniju, šļūteņu, cauruļvadu, savienojumu, aizsardzības un stiprinājumu izmaksas, uzstādīšanas, pieslēgšanas, regulēšanas, mērījumu veikšanas, izmēģinājuma, operatoru instruktāžaspersonāla un administratīvās izmaksas, muitas, dabas resursu, sociālais u.c. nodokļi (izņemot PVN) saskaņā ar Latvijas Republikas tiesību aktiem, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.;
1.6.8. informāciju, kas ir komercnoslēpums atbilstoši Komercnoslēpuma aizsardzības likuma 2.pantam vai kas uzskatāma par konfidenciālu informāciju, pretendents norāda savā piedāvājumā. Komercnoslēpums vai konfidenciāla informācija nevar būt informācija, kas Sabiedrisko pakalpojumu sniedzēju iepirkumu likumā ir noteikta par vispārpieejamu informāciju.

1.7. Pasūtītājam iesniedzamo dokumentu derīguma termiņš:
1.7.1. pretendenta izslēgšanas gadījumu neattiecināmību apliecinošās izziņas un citus līdzvērtīgus dokumentus, kurus izsniedz Latvijas Republikas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas;
1.7.2. ārvalstīs reģistrēta pretendenta izslēgšanas gadījumu neattiecināmību apliecinošās izziņas un citus līdzvērtīgus dokumentus, kurus izsniedz ārvalstu kompetentās institūcijas, pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas. Ārvalsts pretendentam, lai izpildītu iepirkuma nolikumā minētās prasības attiecībā uz dokumentu iesniegšanu, ir tiesības iesniegt ekvivalentus dokumentus nolikumā norādītajiem, kas izdoti saskaņā ar tā reģistrācijas valsts attiecīgajiem likumiem vai praksi, kas vistuvāk atbilst Latvijas Republikas attiecīgajiem dokumentiem un kas apliecina, ka uz to neattiecas neviens no nolikumā minētajiem obligātajiem pretendentu izslēgšanas noteikumiem;
1.7.3. komisija jebkurā iepirkuma stadijā, izmantojot publiski pieejamās datu bāzes un publiski pieejamo informāciju, var pārbaudīt faktisko situāciju - vai uz pretendentu neattiecas obligātie pretendentu izslēgšanas nosacījumi;
1.7.4. komisija ir tiesīga pieprasīt no pretendenta jebkurā brīdī iesniegt kompetentu institūciju izsniegtus aktuālus dokumentus, kas apliecina, ka uz pretendentu neattiecas neviens no nolikumā minētajiem obligātajiem pretendentu izslēgšanas noteikumiem, īpaši gadījumos, ja minēto informāciju nav iespējams pārbaudīt publiski pieejamās datu bāzēs.

1.8. Iepirkuma dokumentu izsniegšana un informācijas sniegšana:
1.8.1. pasūtītājs nodrošina brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, tai skaitā, iepirkuma līguma projektam un sniegtajiem skaidrojumiem, pasūtītāja tīmekļvietnē www.ldz.lv sadaļā “Iepirkumi” pie attiecīgā iepirkuma ziņojuma;
1.8.2. ja pasūtītājs objektīvu iemeslu dēļ nevar nodrošināt brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem un/vai informācijai, tai skaitā iepirkuma līguma projektam, pasūtītājs tos izsūta vai izsniedz ieinteresētajiem piegādātājiem (pretendentiem) 6 (sešu) dienu laikā pēc tam, kad saņemts pieprasījums;
1.8.3. ieinteresētajam piegādātājam ir pienākums sekot līdzi pasūtītāja tīmekļvietnē www.ldz.lv sadaļā “Iepirkumi” pie attiecīgā iepirkuma sludinājuma publicētajai informācijai. Pasūtītājs nav atbildīgs par to, ja ieinteresētā persona nav iepazinusies ar šo informāciju, kurai ir nodrošināta brīva un tieša elektroniska pieeja;
1.8.4. ja ieinteresētais piegādātājs ir laikus (ne vēlāk kā 6 (sešas) dienas pirms piedāvājuma iesniegšanas termiņa beigām) pieprasījis pasūtītājam uz 1.3.punktā norādīto e-pasta adresi papildu informāciju par iepirkumu, pasūtītājs to sniedz 5 (piecu) darbdienu laikā pēc attiecīga pieprasījuma saņemšanas. Ja pieprasījums ir iesniegts vēlāk par norādīto termiņu, pasūtītājs izvērtē, vai atbildes sniegšanai ir nepieciešama papildus informācijas apstrāde, un, ja informācija ir ātri sagatavojama, pasūtītājs sniedz atbildi. Pasūtītājs ievieto šo papildus informāciju tīmekļvietnē, kurā ir pieejami iepirkuma dokumenti un visi papildus nepieciešamie dokumenti, kā arī elektroniskā formā nosūta atbildi piegādātājam, kas uzdevis jautājumu, uz tā norādīto e-pastu;
1.8.5. pretendentam informācija par iepirkuma rezultātiem tiek izsūtīta uz e-pastu, bet pēc atsevišķā pieprasījuma – pa pastu;
1.8.6. iepirkuma dokumentos iekļautie fizisko personu dati tiks apstrādāti, pamatojoties uz 2016. gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas f) apakšpunktu. Personas datu apstrādes pārzinis ir VAS “Latvijas dzelzceļš”.

1. INFORMĀCIJA PAR IEPIRKUMA PRIEKŠMETU

2.1. [bookmark: _Hlk193184663][bookmark: _Hlk64384107]Iepirkuma priekšmets: hidrauliskā mulčētāja piegāde un uzstādīšana uz ekskavatora Komatsu PW160-8EO (t.sk.nodošana ekspluatācijā)  atbilstoši iepirkuma nolikumam, līguma projektam un Tehniskajai specifikācijai.
2.2. Iepirkuma priekšmets netiek dalīts daļās. Piedāvājumu var iesniegt par visu iepirkuma priekšmetu kopumā. 
2.3. finansiālu vai citu apsvērumu dēļ pasūtītājs / pircējs ir tiesīgs palielināt vai samazināt iepirkuma priekšmeta apjomu.
2.4. iepirkuma līgums: iepirkuma rezultātā tiek noslēgts līgums atbilstoši nolikuma 5.pielikumā  pievienotajam līguma projektam starp pircēju un uzvarējušo pretendentu.
2.5. Iepirkuma līguma izpildes būtiskākie noteikumi:
2.5.1. vieta: Jaunais ceļš 6, Jelgava, LV-3002, Latvija;
2.5.2. termiņš: 3 (trīs) mēnešu laikā no Līguma abpusējas parakstīšanas brīža;
2.5.3. izpildes veids: piegāde (ar uzstādīšanu);
2.5.4. līgumcena līgumā tiek noteikta:
2.5.4.1. preces cenas tiek fiksētas saskaņā ar iepirkuma uzvarētāja iesniegto finanšu piedāvājumu;
2.5.4.2. piedāvājuma cenā (finanšu piedāvājumā) jābūt iekļautām visām izmaksām, kas saistītas ar piedāvātās preces, tās uzstādīšanas uz Komatsu PW160-8EO  un nodošanas ekspluatācijā–t.sk. preces cena, preces iekraušanas, transportēšanas līdz preces piegādes vietai un pārkraušanas izmaksas, hidromotora, individuālā mehāniskā savienojuma, hidraulisko līniju, šļūteņu, cauruļvadu, savienojumu, aizsardzības un stiprinājumu izmaksas, uzstādīšanas, pieslēgšanas, regulēšanas, mērījumu veikšanas, izmēģinājuma, operatoru instruktāžaspersonāla un administratīvās izmaksas, muitas, dabas resursu, sociālais u.c. nodokļi (izņemot PVN) saskaņā ar Latvijas Republikas tiesību aktiem, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.;
2.5.5.  kopējā prognozējamā summa (paredzētie līdzekļi līguma īstenošanai): 30 000 EUR, bez PVN;
2.5.6. Samaksa tiek veikta par faktiski piegādātu un uzstādītu (nodotu ekspluatācijā) preci 30 (trīsdesmit) kalendāro dienu laikā saskaņā ar līguma projektā noteikto (nolikuma 5.pielikums);
2.5.7. garantijas nosacījumi: vismaz 12 (divpadsmit) mēneši saskaņā ar līguma projektā noteikto (nolikuma 5.pielikums).

2.6. tehniskais raksturojums: piegādātājam jānodrošina jaunas (iepriekš nelietotas) kvalitatīvas preces piegāde un tās uzstādīšana saskaņā ar Tehnisko specifikāciju, atbilstoši standartu un normatīvo aktu prasībām.

3. PRETENDENTU IZSLĒGŠANAS NOTEIKUMI, KVALIFIKĀCIJA UN IESNIEDZAMIE DOKUMENTI (INFORMĀCIJA)

Pretendentam jāatbilst šādiem pretendentu atlases (kvalifikācijas) nosacījumiem, ar piedāvājumu jāiesniedz šāda informācija un dokumenti:
	Nr.
p.k.
	Pretendentu atlases prasības
	Iesniedzamā informācija, dokumenti:

	3.1.
	Pretendenta informācija un apliecinājumi piedāvājumam un dalībai iepirkumā

	3.1.1.
	Pretendents iesniedz pieteikumu par dalībai iepirkumā atbilstoši nolikumā paredzētajai formai. 
	Pieteikums dalībai iepirkumā (veidlapas forma nolikuma 2.pielikumā).

	3.1.2.
	Pretendents iesniedz detalizētu cenas piedāvājumu atbilstoši Finanšu - Tehniskā piedāvājuma formai.
	Finanšu piedāvājums (iekļauts Pieteikumā dalībai iepirkumā (veidlapas formā nolikuma 2.pielikumā)

	3.1.3.
	Piedāvājuma dokumentus paraksta persona ar pārstāvības tiesībām.


	Latvijas Republikā reģistrētam pretendentam: pārstāvības tiesību un apjomu apliecinošu dokumentu nav jāiesniedz, ja piedāvājuma dokumentus paraksta Komercreģistrā norādītā pārstāvības persona, un pasūtītājs/komisija pārstāvības atbilstību prasībai var pārbaudīt Latvijas Republikas Uzņēmumu reģistra publiskajās datubāzēs.
Ja piedāvājuma dokumentus paraksta pilnvarotā persona, jāiesniedz atbilstošu piešķirto pārstāvības tiesību un saistību apjoma apliecinošu dokumentu (pilnvaru).

Ārvalstīs reģistrētam pretendentam: kompetentas institūcijas izdots dokuments par pretendenta pārstāvības tiesībām, kā arī dokuments, kas apliecina iepirkuma piedāvājumu parakstījušās personas tiesības pārstāvēt pretendentu, ja piedāvājumu neparaksta pretendenta likumiskais pārstāvis.

	3.2.
	Izslēgšanas gadījumi[footnoteRef:2] (pretendentu izslēdz no dalības iepirkuma procedūrā, ja uz to attiecināms jebkurš no 3.2.punktā minētajiem izslēgšanas gadījumiem) [2: Pasūtītājs, izmantojot publiskās datu bāzes un publiski pieejamo informāciju, pārbaudīs un pārliecināsies, vai uz Latvijas Republikā reģistrētu pretendentu (kā arī piesaistītajām personām) neattiecas izslēgšanas noteikumi. Komisija ir tiesīga pieprasīt no pretendenta jebkurā brīdī iesniegt kompetentu institūciju izsniegtus aktuālus dokumentus, kas apliecina, ka uz pretendentu (kā arī, ja attiecināms, uz pretendenta piedāvājumā norādītajām personām) atbilstoši nolikumā paredzētajam neattiecas neviens no nolikuma 3.2.punktā minētajiem obligātajiem pretendentu izslēgšanas noteikumiem, īpaši gadījumos, ja minēto aktuālo informāciju nav iespējams pārbaudīt publiski pieejamās datu bāzēs.] 


	3.2.1.
	Ir konstatēts, ka pretendentam ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 EUR (viens simts piecdesmit eiro).

Pārbaude tiek veikta 
1) piedāvājumu iesniegšanas dienā; 2) dienā, kad pieņemts lēmums par iespējamu iepirkuma līguma slēgšanas tiesību piešķiršanu.
	Latvijas Republikā reģistrētam pretendentam:
Pretendentam prasības izpildi apliecinošu dokumentu nav jāiesniedz.
Informāciju pasūtītājs/ komisija pārbauda valsts publiskajās datu bāzēs un izmantojot publiski pieejamo informāciju.

Ārvalstīs reģistrētam pretendentam:
ārvalsts kompetentas institūcijas izdota izziņa, kas apliecina, ka pretendentam, ja tas ir reģistrēts ārvalstī vai ārvalstī ir tā pastāvīgā dzīvesvieta, attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro.

	3.2.2.
	Ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts.
	Latvijas Republikā reģistrētam pretendentam:
Pretendentam prasības izpildi apliecinošu dokumentu nav jāiesniedz.
Informāciju pasūtītājs/ komisija pārbauda valsts publiskajās datu bāzēs un izmantojot publiski pieejamo informāciju.

Ārvalstīs reģistrētam pretendentam:
ārvalsts kompetentas institūcijas izdota izziņa, kas apliecina, ka pretendentam nav pasludināts maksātnespējas process, apturēta vai pārtraukta pretendenta saimnieciskā darbība vai pretendents tiek likvidēts.


	3.2.3.
	Pretendents, tā darbinieks vai pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā.
	Informācija (apliecinājums), ka pretendents, tā darbinieks vai pretendenta piedāvājuma dokumentos norādītā persona nav konsultējusi vai citādi bijusi iesaistīta iepirkuma dokumentu sagatavošanā (atbilstošs apliecinājums iekļauts pieteikuma veidlapā, nolikuma 2.pielikums).

	3.2.4.
	Pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju.
	Pretendentam prasības izpildi apliecinošu dokumentu nav jāiesniedz.
Informāciju pārbauda pasūtītājs/ iepirkuma komisija.


	3.2.5.
	Pretendentam ir neizpildītas saistības pret pircēju, kas izriet no pircēja un pretendenta iepriekš noslēgta līguma, puses par saistību izpildes termiņa pagarinājumu nav vienojušās.

	Pretendentam prasības izpildi apliecinošu dokumentu nav jāiesniedz.
Informāciju pārbauda pasūtītājs/ iepirkuma komisija.


	3.2.6.
	Uz pretendentu attiecināma atbilstība starptautiskām vai nacionālām sankcijām, kas var kavēt plānotā iepirkuma līguma izpildi, saskaņā ar Starptautisko un Latvijas Republikas nacionālo sankciju likuma 11.1 pantā noteikto.

Atbilstības pārbaudi pasūtītājs/komisija veic pirms lēmuma pieņemšanas par iepirkuma līguma slēgšanas tiesību piešķiršanu attiecībā uz pretendentu, kuram nolikumā noteiktajā kārtībā būtu piešķiramas iepirkuma līguma slēgšanas tiesības.

	Latvijas Republikā reģistrētam pretendentam: 
Pretendentam prasības izpildi apliecinošu dokumentu nav jāiesniedz.
Informāciju pārbauda pasūtītājs/ komisija.

Ārvalstīs reģistrētam pretendentam:
1) Aizpildīta veidlapa sadarbības partnera identifikācijai (veidlapas forma nolikuma 3. pielikumā);
2) ārvalsts kompetentas institūcijas izdota izziņa, kurā norādītas pārbaudei nepieciešamās ziņas (personas vārds, uzvārds, personas kods / uzņēmuma reģistrācijas numurs) par ārvalstī reģistrētu pretendentu (tai skaitā, tā valdes locekli un padomes locekli, patieso labuma guvēju (vai ziņas par to, ka patieso labuma guvēju noskaidrot nav iespējams), pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli vai personālsabiedrības biedru) Starptautisko un Latvijas Republikas nacionālo sankciju likumā noteikto ierobežojumu pārbaudei.
Ja šāda izziņa netiek izsniegta, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, - ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī.


	3.3.
	KVALIFIKĀCIJAS PRASĪBAS PRETENDENTIEM (prasības pretendenta saimnieciskajam un finansiālajam stāvoklim, profesionālām un tehniskajām spējām)

	3.3.1.
	Pretendentam jābūt reģistrētai saimnieciskajai darbībai normatīvajos aktos noteiktajā kārtībā.
	Pretendentam prasības izpildi apliecinošu dokumentu nav jāiesniedz.
Informāciju pārbauda pasūtītājs/ iepirkuma komisija.


	3.3.2.
	Pretendentam ir tiesības veikt piedāvātās (iepirkuma priekšmetā minētās) preces piegādi (nolikuma 2.pielikums);
	pretendenta apliecinājums par tiesībām veikt piedāvātās preces piegādi (atbilstošs apliecinājums iekļauts pieteikuma veidlapā, nolikuma 2.pielikums).

Ar sākotnējo piedāvājumu nav jāiesniedz, bet pēc iepirkuma komsijas atsevišķa pieprasījuma (5 darba dienu laikā pēc pieprasījuma saņemšanas) informācija par piedāvātās preces ražotāju, sadarbības partneri piegādē- nosaukums, reģ. Nr. un valsts, amatpersonas, patiesā labuma guvējs, korespondenta banka, interneta vietne utml.


	3.3.3.
	Pretendentam iepriekšējo 3 (trīs) gadu laikā (un 2026.gadā līdz piedāvājuma iesniegšanas dienai vai atbilstoši saimnieciskās darbības periodam, ja pretendenta faktiskais darbības periods ir īsāks nekā prasībā noteikts) ir pieredze vismaz 1 (viena) iepirkuma priekšmetam līdzīgu pēc satura un apjoma līgumu sekmīgā izpildē, kuru ietvaros attiecīgajā līgumā noteiktajā termiņā un kvalitātē veikta līdzīgas preces piegāde un uzstādīšana.
	informācija par pretendenta pieredzi (veidlapas forma nolikuma 4.pielikumā). 
Ja prasībai atbilstoša pieredze realizēta VAS “Latvijas dzelzceļš” vai kādam no “Latvijas dzelzceļš” koncerna uzņēmumiem, un pretendents to vēlas izmantot savas kvalifikācijas apliecinājumam, attiecināmā informācija norādāma pieredzes veidlapas formā.

Ar sākotnējo piedāvājumu nav jāiesniedz, bet pēc iepirkuma komsijas atsevišķa pieprasījuma (3 darba dienu laikā pēc pieprasījuma saņemšanas): vismaz viena pretendenta norādītā pasūtītāja (klienta / preces saņēmēja) rakstveida atsauksme brīvā formā, kas apstiprina prasības izpildei atbilstošu pieredzi. Dokumentam jāsatur šādas ziņas: informācija par pasūtītāju (preces saņēmēju), piegādēm – preces apraksts un apjoms (svars),– apraksts un apjoms (skaits), izpildes periods, līguma izpildes raksturojums (atsauksme).


	3.4.
	Pretendenta tehniskais piedāvājums, tā atbilstība iepirkuma dokumentācijas un Eiropas Savienības normatīvo aktu prasībām

	3.4.1.
	Piedāvātā prece atbilst iepirkuma dokumentos noteiktajām prasībām, t.sk., Tehniskās specifikācijas prasībām un Eiropas Savienības normatīvo aktu prasībām, standartiem vai jābūt ekvivalentiem.

Šajā prasībā noteiktā izpildi pretendents pierāda ar piedāvātās preces kvalitāti un atbilstību Tehniskajai specifikācijai apliecinošu tehnisko dokumentāciju. Pretendents var norādīt uz publiski pieejamu  tīmekļa vietni internetā, kur bez maksas var pārbaudīt prasības izpildei nepieciešamo informāciju.
	1) Tehniskais piedāvājums (noformējams  atbilstoši Tehniskajai specifikācijai nolikuma 1.pielikumā);
2)  tehniskā dokumentācija -  atbilstoši Tehniskajā specifikācijā minētajam (10.punkts) – atbilstības deklarācija - ES atbilstības deklarācija, ekspluatācijas un apkopes instrukcija latviešu vai angļu valodā, rezerves daļu katalogs, hidrauliskā shēma - uzstādītās sistēmas shēma, hidromotora tehniskā datu lapa, savienojuma dokumentācija, piegādātā risinājuma tehniskais apraksts/rasējums., t.sk. ražotāja (preces izgatavotājrūpnīcas) izsniegta tehniskā pase, datu lapa u.tml., kas apliecina piedāvātās preces atbilstību atlases prasībā noteiktajam. 




4. PRETENDENTU PIEDĀVĀJUMU IZVĒRTĒŠANA
[bookmark: _Hlk192848286]4.1. Piedāvājumu izvēles kritērijs: iepirkuma nolikuma prasībām atbilstošs piedāvājums ar zemāko cenu par iepirkuma priekšmetu pilnā apjomā.

4.2. Piedāvājumu vērtēšanas kārtība:
4.2.1. iepirkuma komisijai ir tiesības pretendentu kvalifikācijas un piedāvājumu atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības saskaņā ar nolikuma 4.1.punktā noteikto piedāvājumu izvēles kritēriju.
Izvērtējot piedāvājumu, komisija pārbauda piedāvājuma (tajā iekļauto dokumentu) noformējuma un satura atbilstību nolikuma prasībām, vai piedāvājumā ir iekļauti visi dokumenti atbilstoši nolikuma prasībām, pretendenta kvalifikācijas atbilstību nolikuma prasībām un pārliecinās, vai uz pretendentu neattiecas nolikuma izslēgšanas gadījumi.
Ja pretendents vai pretendenta piedāvājums neatbilst kādām no minētajām prasībām, komisija lemj par pretendenta piedāvājuma noraidīšanu un pretendenta izslēgšanu no turpmākās dalības iepirkumā. Ja piedāvājumā ir pieļauta noformējuma prasību neatbilstība (tai skaitā, dokumentācija nav noformēta atbilstoši nolikuma un tā pielikumos noteiktajai dokumentu saturiskajai struktūrai), komisija vērtē to būtiskumu un lemj par piedāvājuma noraidīšanas pamatotību; 
4.2.2. pēc nolikuma 4.2.1. punktā minētās pārbaudes komisija izvērtē pretendenta piedāvājuma atbilstību nolikuma tehniskajām prasībām. Ja piedāvājums neatbilst minētajām prasībām, komisija lemj par pretendenta piedāvājuma noraidīšanu un pretendenta izslēgšanu no turpmākās dalības iepirkumā;
4.2.3. komisija pārbauda, vai piedāvājumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus;
4.2.4. pasūtītājs var prasīt, lai pretendents vai kompetenta institūcija precizē vai izskaidro piedāvājuma dokumentus, kas iesniegti atbilstoši nolikumā izvirzītajām kvalifikācijas prasībām, kā arī piedāvājumu vērtēšanas gaitā pieprasīt, lai tiek izskaidrota piedāvājumā iekļautā informācija;
[bookmark: _Hlk50564397][bookmark: _Hlk78578802]4.2.5. ja pretendentu piedāvājumi nav izdevīgi, komisija ir tiesīga pirms lēmuma par iepirkuma rezultātiem pieņemšanas piedāvāt visiem pretendentiem, kuri iesnieguši nolikuma prasībām atbilstošus piedāvājumus, samazināt piedāvājuma cenu (iepirkuma priekšmeta daļas, par kuru pretendents iesniedzis piedāvājumu, attiecīgajās daļās);
4.2.6. pirms lēmuma pieņemšanas iepirkuma līguma slēgšanas tiesību piešķiršanai, tiek veikta pārbaude attiecībā uz pretendentu, kuram būtu piešķiramas līguma slēgšanas tiesības saskaņā ar Starptautisko un Latvijas Republikas nacionālo sankciju likumu. Vienlaikus iepirkuma komisija, ievērojot spēkā esošos tiesību aktus, kuri reglamentē sektorālo sankciju risku pārraudzību, pārbauda arī sankciju risku attiecināmību par precēm.

5. LĒMUMA PIEŅEMŠANA
5.1. Pēc piedāvājumu pārbaudes komisija izvēlas kvalifikācijas prasībām atbilstošu uzvarētāju, uz kuru nav attiecināmi nolikumā minētie izslēgšanas gadījumi, un kurš atbilstoši piedāvājumu izvēles kritērijam iesniedzis iepirkuma priekšmetam atbilstošāko piedāvājumu;
5.2. ja iepirkumā nav iesniegti piedāvājumi vai, ja iesniegtie piedāvājumi neatbilst iepirkuma dokumentos noteiktajām prasībām, komisija pieņem lēmumu izbeigt vai pārtraukt iepirkumu;
5.3. komisija ir tiesīga jebkurā brīdī izbeigt vai pārtraukt iepirkumu, ja tam ir objektīvs pamatojums;
5.4. ja iepirkumā iesniegts viens piedāvājums, komisija lemj, vai tas atbilst nolikuma prasībām, vai tas ir izdevīgs un vai attiecīgo pretendentu var atzīt par uzvarētāju iepirkumā;
5.5. LDZ galīgā lēmuma par iepirkuma procedūras rezultātiem un līguma noslēgšanu pieņemšana iekšējos normatīvajos aktos noteiktajā kārtībā ir pamats līguma noslēgšanai ar iepirkuma uzvarētāju.

6. IEPIRKUMA REZULTĀTU PAZIŅOŠANA UN IEPIRKUMA LĪGUMA NOSLĒGŠANA
6.1. LDZ 5 (piecu) darba dienu laikā pēc lēmuma pieņemšanas rakstiski informē visus pretendentus par iepirkuma rezultātiem. Gadījumā, ja iepirkums tiek izbeigts vai pārtraukts, LDZ vienlaikus informē visus pretendentus par visiem iemesliem, kuru dēļ iepirkums tika izbeigts vai pārtraukts;
6.2. iepirkuma uzvarētājs 7 (septiņu) dienu laikā no paziņojuma saņemšanas par iepirkuma rezultātiem paraksta līgumu elektroniski ar drošu elektronisko parakstu. Ja iepirkuma uzvarētājs atsakās slēgt iepirkuma līgumu, komisija pieņem lēmumu slēgt līgumu ar nākamo pretendentu, kuram būtu piešķiramas līguma slēgšanas tiesības atbilstoši piedāvājumu izvēles kritērijam, un uz kuru nav attiecināmi nolikumā minētie izslēgšanas gadījumi, vai pārtraukt iepirkumu, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu atbilstoši piedāvājumu izvēles kritērijam, bet tas atsakās slēgt līgumu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu. Galīgo lēmumu arī šajā gadījumā pieņem saskaņā ar nolikuma 5.5. punktu.

Pielikumā:
1. pielikums – Tehniskā specifikācija;
2. pielikums – Pieteikums dalībai iepirkumā /forma/;
3. pielikums – Sadarbības partneru identifikācijas veidlapa;
4. pielikums – Informācija par pēdējo 3 (trīs) darbības gadu laikā pretendenta sekmīgi izpildītiem līdzīgiem līgumiem /forma/;
5. pielikums – Iepirkuma līguma projekts.




1.pielikums
 VAS „Latvijas dzelzceļš” iepirkuma ar publikāciju
„Hidrauliskā mulčētāja iegāde” nolikumam

TEHNISKĀ SPECIFIKĀCIJA
Hidrauliskā mulčētāja piegāde ekskavatora Komatsu PW160-8EO aprīkošanai.
1. Pasūtītāja rīcībā esošā ekskavatora (Komatsu PW160-8EO) apraksts.
Hidrauliskais mulčētājs jāuzstāda uz Komatsu PW160-8EO, 2014. gada izlaiduma ekskavatora, un izmantošanai dzelzceļa infrastruktūras teritorijā zāles, krūmāju, atvašu un nelielu koku sasmalcināšanai. Iekārtai jābūt piemērotai ilgstošam profesionālam darbam, tai skaitā darbam kustībā gar dzelzceļa sliežu ceļu.
Komatsu PW160-8EO ekskavatoram veiktajos faktiskajos hidrauliskās plūsmas mērījumos konstatēts: tiešajā papildhidraulikas pieslēgumā pieejamā plūsma ir aptuveni 120 l/min; caur uzstādīto Engcon EC219 tiltrotatoru – aptuveni 70 l/min statiskā režīmā un līdz aptuveni 40 l/min dinamiskā režīmā. Mulčētāja darba piedziņu paredzēts pieslēgt tieši pie ekskavatora hidrauliskās sistēmas, neizmantojot Engcon EC219 mulčētāja darba eļļas plūsmas nodrošināšanai.
2. Savienojuma ar ekskavatoru prasības
	Parametrs / prasība
	Pasūtītāja tehniskā prasība
	Pretendenta piedāvājums/ atbilstība

	Bāzes mašīna
	Komatsu PW160-8EO, 2014. gada izlaidums
	

	Uzstādīšanas veids
	Tiešais savienojums pie ekskavatora roktura/strēles gala tapām, Tapas diametrs 60mm
	

	Mulčētāja novietojums
	Savienojuma konstrukcijai jānodrošina mulčētāja rotora darba pozīcija paralēli ekskavatora strēles/roktura garenvirzienam.
	

	Savienojuma konstrukcija
	Piegādātājs izgatavo un piegādā konkrētajam Komatsu PW160-8EO piemērotu mehānisko savienojumu, nodrošinot drošu slodžu pārnesi.
	

	Rotācija
	Jānodrošina mulčētāja rotācija attiecībā pret strēli vismaz 45 grādi pa labi/pa kreisi
	


3. Mulčētāja tehniskās prasības
	Parametrs / prasība
	Pasūtītāja tehniskā prasība
	Pretendenta piedāvājums/ atbilstība

	Darba platums
	Ne mazāks par 1200 mm
	

	Iekārtas masa
	Ne vairāk kā 1000kg kopā ar savienošanas plāksni 
	

	Sasmalcināmā apauguma diametrs
	Vismaz 80–100 mm
	

	Rotora tips
	Helix, jeb spirālveida izvietojums
	

	Pļaušanas asmeņi
	Maināmi, 360° brīvi rotējoši, spirālveidā izkārtoti veserīši (forged flails vai tehniski līdzvērtīgs risinājums).
	

	Korpuss
	Pastiprinātas konstrukcijas korpuss ar regulējamu pārsegu pļaušanas/smalcināšanas režīma regulēšanai. Aprīkots ar iekšējām aizsargplāksnēm vismaz HARDOX 400 (vai ekvivalents) ārējā korpusa aizsardzībai.
	

	Nodiluma elementi
	Maināmi nodiluma elementi/plāksnes.
	

	Darba augstums
	Regulējams.
	

	Priekšējā aizsardzība
	Metāla ķēdes.
	

	Aizmugures aizsardzība
	Metāla ķēdes.
	


4. Hidrauliskās sistēmas prasības
	Parametrs / prasība
	Pasūtītāja tehniskā prasība
	Pretendenta piedāvājums/ atbilstība

	Bāzes mašīnas faktiskā pieejamā plūsma
	Tiešajā pieslēgumā faktiski izmērīta aptuveni 120 l/min. 
	

	Mulčētāja nominālā darba plūsma
	80–100 l/min
	

	Darba spiediens
	pretendenta piedāvātajam hidromotoram atbilstošs diapazons (nosacījums : 200–220/bar), kas ir savietojams ar bāzes mašīnu
	

	Hidromotors
	Hidromotora tips un darba tilpums - atbilstoši faktiskajiem bāzes mašīnas parametriem un norādītajam darba režīmam.
	

	Darba režīms
	Piemērots ilgstošam, nepārtrauktam profesionālam darbam (10-12h) pie nominālās darba plūsmas.
	

	Padeves līnija
	Jāiekļauj komplektācijā un montāžā.
	

	Darba atplūdes līnija

	Jāiekļauj komplektācijā un montāžā; 
Jānodrošina hidromotora ražotāja pieļaujamais pretspiediens.
	

	Ātrie savienojumi
	Atbilstoši nepieciešamajai plūsmai, spiedienam un zema spiediena atplūdes prasībām.
	

	Hidrauliskās šļūtenes/cauruļvadi
	Atbilstoši darba parametriem, komplektā ar stiprinājumiem un aizsardzību.
	


5. Brīvplūsmas atplūdes un hidromotora drenāžas līnija
Piegādātājam jāparedz atsevišķas zema spiediena brīvplūsmas atplūdes līnijas izbūve līdz Komatsu PW160-8EO hidrauliskajai tvertnei, ja tā nepieciešama izvēlētā hidromotora drošai un stabilai darbībai, atkarībā no pretendenta piedāvātā risinājuma – sūkņa, virzuļa vai zobrata tipa.
Ja izvēlētajam hidromotoram ir korpusa drenāžas (case drain) pieslēgums, piegādātājam obligāti jāuzstāda atsevišķa zema spiediena drenāžas līnija tieši uz ekskavatora hidraulisko tvertni. Drenāžas līnijai jānodrošina hidromotora ražotāja noteiktais maksimāli pieļaujamais pretspiediens. Drenāžas līniju nav pieļaujams savienot ar spiediena hidraulisko līniju.
Piegādātājs nosaka nepieciešamos cauruļvadu/šļūteņu diametrus, savienojumus un pieslēguma vietas, lai nodrošinātu prasīto plūsmu un nepieļautu pārmērīgu pretspiedienu vai hidrauliskās eļļas pārkaršanu.
6. Pretendenta iesniedzamie hidromotora dati
	Parametrs / prasība
	Pasūtītāja tehniskā prasība
	Pretendenta piedāvājums/ atbilstība

	Ražotājs un modelis
	Atbilstoši piedāvājumam, ņemot vērā tehniskās prasības.
	

	Hidromotora tips
	 Atbilstoši piedāvājumam, ņemot vērā tehniskās prasības.
	

	Darba tilpums
	cm³/apgr.; 
	

	Eļļas plūsma
	Minimālā, nominālā un maksimālā plūsma, l/min.
	

	Darba spiediens
	Nominālais un maksimālais spiediens, bar.
	

	Atplūdes pretspiediens
	Maksimāli pieļaujamais, bar.
	

	Case drain spiediens
	Maksimāli pieļaujamais, bar, ja piemērojams.
	

	Drenāžas līnija
	Ražotāja noteiktais minimālais diametrs/šķērsgriezums, ja piemērojams.
	

	Motora apgriezieni
	Nominālie un maksimāli pieļaujamie nepārtrauktie apgriezieni.
	

	Savietojamības apliecinājums
	Rakstisks apliecinājums par piemērotību Komatsu PW160-8EO un ilgstošam darbam pie paredzētās 80–100 l/min darba plūsmas.
	


7. Piegādes un uzstādīšanas apjoms
Piedāvājuma cenā jāiekļauj mulčētāja, tā uzstādīšana un nodošanas ekspluatācijā uz Komatsu PW160-8EO  : t.sk. mulčētājs, mehāniskais savienojums, hidrauliskās šļūtenes un/vai cauruļvadi, savienojumi, ātrie savienojumi, stiprinājumi, brīvplūsmas atplūdes līnija un atsevišķa hidromotora drenāžas līnija uz hidraulisko tvertni (ja piemērojams), t.sk. citi nepieciešamie materiāli montāžai, kā arī regulēšanas darbi nodošanai ekspluatācijā un nepieciešamās darbinieku instruktāžas.
8. Uzstādīšana, regulēšana un izmēģinājums
• Mulčētāja un savienojuma uzstādīšana uz Komatsu PW160-8EO.
• Hidraulisko padeves, atplūdes un drenāžas līniju uzstādīšana un pieslēgšana.
• Darba eļļas plūsmas iestatīšana atbilstoši hidromotora ražotāja prasībām.
• Darba spiediena un drošības iestatījumu pārbaude.
• Darba atplūdes un case drain līnijas pretspiediena pārbaude, ja piemērojams.
• Rotora darba apgriezienu pārbaude.
• Izmēģinājuma darbs reālā slodzē, tai skaitā veicot ekskavatora darba kustības.
• Pārbaude, ka ilgstošā darba režīmā nenotiek nepieļaujama hidrauliskās eļļas vai hidromotora pārkaršana.
• Operatora instruktāža par drošu ekspluatāciju un ikdienas apkopi.
• Līguma izpildes vieta/ adrese: Jaunais ceļš 6, Jelgava, LV-3002.
9. Pieņemšanas kritēriji
Iekārta uzskatāma par pieņemtu pēc veiksmīgas uzstādīšanas un izmēģinājuma darba. Piegādātājam jāapliecina, ka mulčētājs ir pilnībā mehāniski un hidrauliski savietojams ar konkrēto Komatsu PW160-8EO un paredzēts ilgstošam profesionālam darbam.
Izmēģinājuma laikā mulčētājam jānodrošina stabila rotora darbība pie ražotāja noteiktās darba plūsmas un vienlaicīgām bāzes mašīnas darba kustībām, bez nepieļaujamas rotora apgriezienu samazināšanās, hidrauliskās sistēmas pārkaršanas vai pārmērīga pretspiediena.
10. Dokumentācija, garantija un piegādes termiņš
	Parametrs / prasība
	Pasūtītāja tehniskā prasība
	Pretendenta piedāvājums/ atbilstība

	CE marķējums
	Obligāts CE marķējums
	

	Atbilstības deklarācija
	ES atbilstības deklarācija.
	

	Ekspluatācijas dokumentācija
	Ekspluatācijas un apkopes instrukcija latviešu vai angļu valodā.
	

	Rezerves daļu katalogs
	Jāiekļauj.
	

	Hidrauliskā shēma
	Jāiesniedz uzstādītās sistēmas shēma.
	

	Hidromotora tehniskā datu lapa
	Jāiesniedz.
	

	Savienojuma dokumentācija
	Piegādātā risinājuma tehniskais apraksts/rasējums.
(Aprakstā jābūt ietvertam apliecinājumam par piemērotību Komatsu PW160-8EO un ilgstošam darbam pie paredzētās 80–100 l/min darba plūsmas.)
	

	Garantija
	Ne mazāk kā 12 mēneši.
	

	Piegādes/ līguma izpildes termiņš
	Ne ilgāk kā 3 mēneši no līguma noslēgšanas brīža.
	


11. Piezīme pretendentam
Pretendents ir atbildīgs par piedāvātā risinājuma pilnīgu mehānisko un hidraulisko savietojamību ar Komatsu PW160-8EO. Ja pretendenta piedāvātajam hidromotoram vai mulčētāja konstrukcijai nepieciešami papildu tehniskie risinājumi drošai un pilnvērtīgai ekspluatācijai, tie jānorāda piedāvājumā un jāiekļauj piedāvājuma cenā.






2. pielikums
 VAS „Latvijas dzelzceļš” iepirkuma ar publikāciju
„Hidrauliskā mulčētāja iegāde” nolikumam
2026. gada „___.”_________ Nr.____________________

PIETEIKUMS 
DALĪBAI IEPIRKUMĀ
„Hidrauliskā mulčētāja iegāde”
(iepirkuma identifikācijas numurs:  LDZ 2026/279-IAP) 
/forma/
Pretendents ______________________________________, reģ.Nr. ______________
(Pretendenta nosaukums)
tā ___________________________________________________________ personā,
(vadītāja vai pilnvarotās personas vārds, uzvārds, amats)

ar šī pieteikuma iesniegšanu:
1. Apliecinām savu dalību VAS “Latvijas dzelzceļš” organizētajā iepirkumā ar publikāciju “Hidrauliskā mulčētāja iegāde” (turpmāk tekstā – iepirkums).
2. Piedāvājam piegādāt un uzstādīt iepirkuma priekšmetā minēto preci saskaņā ar iesniegto piedāvājumu, iepirkuma nolikuma un tā pielikumiem noteikumiem par šādu cenu (EUR, bez PVN):
	Iepirkuma priekšmets
	Daudzums
	Piedāvājuma cena (EUR, bez PVN)

	Pilns hidrauliskā mulčētāja risinājums atbilstoši iepirkuma nolikumam, līguma projektam un Tehniskajai specifikācijai, ieskaitot piegādi, savienojumu, hidrauliku, montāžu, regulēšanu, izmēģinājumu, instruktāžu:
	1 komplekts
	


3. Apliecinām, ka piedāvājuma cenā ir iekļautas pilnīgi visas izmaksas, kas saistītas ar preces piegādi un uzstādīšanu, t.sk., preces cena, preces iekraušanas, transportēšanas līdz preces piegādes vietai un pārkraušanas izmaksas, hidromotora, individuālā mehāniskā savienojuma, hidraulisko līniju, šļūteņu, cauruļvadu, savienojumu, aizsardzības un stiprinājumu izmaksas, uzstādīšanas, pieslēgšanas, regulēšanas, mērījumu veikšanas, izmēģinājuma, operatoru instruktāžaspersonāla un administratīvās izmaksas, muitas, dabas resursu, sociālais u.c. nodokļi (izņemot PVN) saskaņā ar Latvijas Republikas tiesību aktiem, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml. un citas iespējamās izmaksas;
4. Apliecinām, ka piedāvātā cena ietver visas izmaksas, kas saistītas ar mulčētāja uzstādīšanu, materiāliem, sastāvdaļām, kas nepieciešama pilnīgai un drošai ar Komatsu PW160-8EO savietojama risinājuma nodošanai ekspluatācijā;
5. Piedāvājam preces garantijas (derīguma) termiņu [nosacījums: 12 mēneši (nolikuma 2.5.6.punkts)]______ (vārdiem) mēneši no preces pieņemšanas dokumenta parakstīšanas dienas.
6. Apliecinām, ka iepirkuma dokumentācija (nolikums ar tā pielikumiem) ir skaidra un saprotama, iebildumu un pretenziju nav un līguma slēgšanas tiesību piešķiršanas gadījumā apņemamies pildīt visus iepirkuma nolikuma noteikumus, kā arī slēgt līgumu atbilstoši iepirkuma nolikumam pievienotajam līguma projektam.
7. Apliecinām, ka neatbilstam nevienam no iepirkuma nolikumā minētajiem pretendentu izslēgšanas gadījumiem.
8. Apliecinām, ka esam informēti, ka, izpildoties kādam no iepirkuma nolikumā minētajiem pretendentu izslēgšanas gadījumiem pretendenta piedāvājums var tikt noraidīts vai līguma slēgšanas tiesību piešķiršanas gadījumā pasūtītājs var atteikties slēgt līgumu.
9. Atzīstam sava piedāvājuma derīguma termiņu ne mazāk kā 100 (viens simts) dienas no piedāvājuma atvēršanas dienas.
10. Piedāvājam samaksas termiņu 30 (trīsdesmit) kalendārās dienas, skaitot no dienas – par piegādātās Preces uzstādīšanu un nodošanu ekspluatācijā, kad iesniegts rēķins un parakstīts Preces pieņemšanas dokuments, ievērojot iepirkuma līguma projektā noteikto kārtību un nosacījumus.
11. Apliecinām, ka esam tiesīgi veikt iepirkuma priekšmetā minētās preces piegādi no piedāvājumā norādītajiem ražotājiem. 
12. Apliecinām, ka piedāvātā prece līguma ietvaros tiks piegādātāta un uzstādīta kā jauna un iepriekš nelietota iekārta;
13. Apliecinām, ka pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā, kā arī nav mēģinājusi prettiesiski ietekmēt pasūtītāja vai iepirkuma komisijas, vai iepirkuma komisijas locekļa lēmumu attiecībā uz iepirkuma procedūru vai iegūt tādu konfidenciālu informāciju, kas tam sniegtu nepamatotas priekšrocības iepirkumā;
14. Apliecinām, ka piedāvātā prece, pretendents un preces piegādes, pakalpojuma izpildes ķēdes dalībnieki nav iekļauti un uz tiem nav attiecināmas starptautiskās vai nacionālās sankcijas atbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. Ja iepirkuma ietvaros vai iespējamā iepirkuma līguma izpildes laikā šādas sankcijas tiks piemērotas vai kļūs attiecināmas, pretendents nekavējoties rakstveidā par to paziņos pasūtītājam.
15. Garantējam, ka visas sniegtās ziņas šajā pieteikuma veidlapā un pievienotajos dokumentos, kas ir šī pieteikuma neatņemama sastāvdaļa, ir patiesas, ar piedāvājumu iesniegtās dokumentu kopijas atbilst dokumentu oriģināliem.
16. Pretendenta rekvizīti, kontaktinformācija:
	Adrese:
	

	Oficiālā elektroniskā pasta adrese:
	

	Bankas rekvizīti
	

	Kontaktpersonas vārds, uzvārds
	

	Tālruņa numurs:
	



Vadītāja vai pilnvarotās personas elektroniskais paraksts: __________________________________

Vadītāja vai pilnvarotās personas vārds, uzvārds, amats ________________________

3. pielikums
 VAS „Latvijas dzelzceļš” iepirkuma ar publikāciju
„Hidrauliskā mulčētāja iegāde” nolikumam

SADARBĪBAS PARTNERA IDENTIFIKĀCIJAS VEIDLAPA 
JURIDISKĀM PERSONĀM
[bookmark: _Hlk61957861]Saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma mērķiem un minētā likuma subjektu (tai skaitā Latvijas Republikas kredītiestāžu) darījumu uzraudzības prasībām, lai novērstu iespējamus ar noziedzīgi iegūtu līdzekļu legalizāciju un terorisma un proliferācijas finansēšanu saistītus riskus, ______________________________ (‘’Latvijas dzelzceļš’’ koncerna sabiedrības nosaukums) lūdzam iesniegt nepieciešamo informāciju, aizpildot šo veidlapu:

1. Juridiskās personas (arī personālsabiedrības biedru) nosaukums:

2. Reģistrācijas numurs/ analogs lielums:

3. Reģistrācijas valsts:

4. Pārstāvēttiesīgās personas:
Pārstāvēttiesīgās personas vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.



5. Valde:
Valdes priekšsēdētāja/valdes locekļa vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.



6. Padome (ja ir izveidota): 
Padomes priekšsēdētāja/padomes locekļa vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.



7. [bookmark: _Hlk57791213]Patiesais labuma guvējs/i (PLG)2:
Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma izpratnē patiesais labuma guvējs ir fiziskā persona, kura ir juridiskās personas — īpašnieks vai kura kontrolē klientu, vai kuras vārdā, labā, interesēs tiek nodibinātas darījuma attiecības vai tiek veikts darījums, un tā ir vismaz:
a) fiziska persona, kurai tiešas vai netiešas līdzdalības veidā pieder vairāk nekā 25% no klienta uzņēmuma pamatkapitāla vai balsstiesīgo akciju kopskaita;
b) fiziska persona, kura tiešā vai netiešā veidā kontrolē uzņēmuma darbību;
Vārds, uzvārds, personas kods (ja personai nav personas koda, tad analogs lielums, piemēram, dzimšanas datums, mēnesis, gads), pilsonība (valsts piederība)1, PLG tieši vai netieši pieder vairāk nekā 25 % kapitāla daļu/ balstiesīgo akciju no juridiskās personas kopējo daļu/akciju skaita.




Apliecinu/-ām, ka, izmantojot visus iespējamos noskaidrošanas līdzekļus secināts, ka nav iespējams noskaidrot nevienu fizisko personu - PLG Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 1.panta 5.punkta izpratnē, kā arī ir izslēgtas šaubas, ka juridiskajai personai ir PLG. 
PLG nav iespējams noskaidrot, jo sadarbības partneris ir: 
¨ atvasināta publiska persona;
¨ tiešās pārvaldes iestāde vai pastarpinātās pārvaldes iestāde;
¨ valsts vai pašvaldības kontrolēta kapitālsabiedrība;
¨ komersants, kura akcijas ir iekļautas regulētā tirgū. 



8. Parakstot šo identifikācijas veidlapu, Sadarbības partneris apliecina, ka visa norādītā un aizpildītā informācija identifikācijas veidlapā ir patiesa un pilnīga.
9. Parakstot šo identifikācijas veidlapu, Sadarbības partneris apliecina, ka  mainoties veidlapā norādītajai informācijai, partneris informēs Uzņēmumu, nosūtot aktuālo informāciju uz ______________________________ (‘’Latvijas dzelzceļš’’ koncerna sabiedrības nosaukums) juridisko adresi vai e-pastu ______________________________.

  
	Likumiskais pārstāvis:  


	Personas statuss (valdes loceklis, prokūrists, pilnvarotā persona, cits)


	
	Vārds, uzvārds


	
	Paraksts3


	
	Datums











4. pielikums
 VAS „Latvijas dzelzceļš” iepirkuma ar publikāciju
„Hidrauliskā mulčētāja iegāde” nolikumam


INFORMĀCIJA PAR PĒDĒJO 3 (TRĪS) DARBĪBAS GADU LAIKĀ PRETENDENTA SEKMĪGI IZPILDĪTU LĪDZĪGU LĪGUMU
/forma/

Piezīmes: Pretendenti, kas darbojas īsāku laika periodu nekā 3 (trīs) gadi, norāda informāciju atbilstoši saimnieciskās darbības periodam.

	Gads
(pasūtījuma izpildes laiks “no ..līdz”)
	Līguma priekšmets
	Pasūtītājs (klients)

	
	Apraksts 
	Apjoms

	

	
	
	
	Juridiskās personas nosaukums
	Kontaktpersona un tās kontaktinfomācija (tālrunis, e-pasts) 

	(…)
	(…)
	(…)
	(…)
	(…)






Vadītāja vai pilnvarotās personas paraksts: __________________________________

Vadītāja vai pilnvarotās personas vārds, uzvārds, amats ________________________


5. pielikums
 VAS „Latvijas dzelzceļš” iepirkuma ar publikāciju
„Hidrauliskā mulčētāja iegāde” nolikumam

PROJEKTS
Iepirkuma rezultātā tiek noslēgts līgums saskaņā ar šo projektu. Līguma projekts var tikt precizēts (papildināts un koriģēts) ar nenozīmīgiem papildinājumiem, korekcijām, piemēram, ja izmantotie formulējumi ir neprecīzi, pārrakstīšanās un tehniski kļūdu labojumi, par kārtību un termiņiem savstarpējai informācijas apmaiņai, ja puses vienojas par abpusēji izdevīgākiem un/vai ērtākiem risinājumiem, līguma ērtākai izpildei par atbildīgo kontaktpersonu noteikšanu, par atbildīgo personu pārstāvības tiesībām un apjomu noteikšanu u.c.
LĪGUMS Nr. L-_____/2026
	Rīgā
	Līguma datums ir pēdējā pievienotā drošā
elektroniskā paraksta un laika zīmoga datums



VAS “Latvijas dzelzceļš”, reģistrācijas Nr. 40003032065, turpmāk - PIRCĒJS, tās ___________________ personā, kurš rīkojas saskaņā ar ___________________, no vienas puses, un
__________________________, reģistrācijas Nr. _________________, turpmāk - PĀRDEVĒJS, tā ________________________________ personā, kurš rīkojas saskaņā ar _______________ pamata, no otras puses, abi kopā un katrs atsevišķi turpmāk - Puse vai Puses, pamatojoties uz iepirkuma “_______________________” (identifikācijas Nr. __________________) rezultātiem un PĀRDEVĒJA (_____. gada __. _______________) piedāvājumu, noslēdz šādu līgumu, turpmāk - Līgums.
1. Līguma priekšmets
1.1. PĀRDEVĒJS apņemas par saviem līdzekļiem un ar saviem resursiem piegādāt vienu jaunu, iepriekš nelietotu profesionālas klases hidraulisko mulčētāju un piegādāt tā savienojumu, uzstādīt un pieslēgt to PIRCĒJA ekskavatoram Komatsu PW160-8EO, turpmāk - EKSKAVATORS, 2014. gada izlaidums, veikt hidrauliskās sistēmas pielāgošanu, regulēšanu, pārbaudes un izmēģinājuma darbu, instruēt operatorus (turpmāk – darbs) un nodot PIRCĒJA struktūras vienībai - VAS „Latvijas dzelzceļš” Tehniskās ekspluatācijas direkcijas Sliežu ceļu pārvaldei visu noteikto dokumentāciju, turpmāk kopā - Prece.
1.2. Precei, tās komplektācijai, uzstādīšanai un PĀRDEVĒJA veicamajiem darbiem jāatbilst Līguma 1. pielikumam “Tehniskā specifikācija” un PĀRDEVĒJA tehniskajam un finanšu piedāvājumam, kas noformēts kā Līguma 2. pielikums.
1.3. PĀRDEVĒJS atbild par pilnīgu Preces mehānisko un hidraulisko savietojamību ar konkrēto EKSKAVATORU, tostarp par hidromotora, savienojuma konstrukcijas, hidraulisko līniju, savienojumu un drošības iestatījumu pareizu izvēli un piemērotību ilgstošam profesionālam darbam.
1.4. Līguma priekšmets ir vienots, pilnībā funkcionējošs risinājums. PĀRDEVĒJS bez papildu samaksas nodrošina arī tādas sastāvdaļas, materiālus, stiprinājumus, savienojumus, darbus un regulēšanu, kas nav atsevišķi uzskaitīti, bet profesionālam piegādātājam ir objektīvi nepieciešami Tehniskajā specifikācijā paredzētā rezultāta sasniegšanai.
1.5. PIRCĒJS apņemas pieņemt prasībām atbilstošu, pilnībā uzstādītu un sekmīgi izmēģinātu Preci un samaksāt par to Līgumā noteiktajā kārtībā.
2. Līgumcena un norēķinu kārtība
2.1. Līgumcena ir ______________ EUR (_________________________ eiro un ___ centi) bez pievienotās vērtības nodokļa, turpmāk - PVN. PVN aprēķina atbilstoši darījuma brīdī spēkā esošajiem normatīvajiem aktiem.
2.2. Līgumcena ir fiksēta un ietver visas ar Līguma pilnīgu izpildi saistītās izmaksas, tostarp Preces, hidromotora, individuālā mehāniskā savienojuma, hidraulisko līniju, šļūteņu, cauruļvadu, savienojumu, aizsardzības un stiprinājumu cenu, projektēšanu un izgatavošanu, transportēšanu, iekraušanu un izkraušanu, uzstādīšanu, pieslēgšanu, regulēšanu, mērījumus, izmēģinājumu, operatoru instruktāžu, dokumentāciju, garantijas saistību izpildi, nodokļus un nodevas, izņemot PVN, kā arī PĀRDEVĒJA riskus un peļņu.
2.3. PĀRDEVĒJAM nav tiesību prasīt Līgumcenas palielināšanu tādu darbu vai materiālu dēļ, kuri bija paredzami, pienācīgi apsekojot bāzes mašīnu un profesionāli izvērtējot Tehnisko specifikāciju.
2.4. Priekšapmaksa nav paredzēta.
2.5. PIRCĒJS samaksā Līgumcenu 30 (trīsdesmit) kalendāro dienu laikā pēc tam, kad vienlaikus izpildīti visi šādi nosacījumi: Puses bez iebildumiem parakstījušas galīgo Nodošanas-pieņemšanas un izmēģinājuma aktu; PĀRDEVĒJS nodevis visu Līgumā noteikto dokumentāciju; PIRCĒJS saņēmis korekti noformētu elektronisko rēķinu.
2.6. Elektronisko rēķinu PĀRDEVĒJS sagatavo strukturētā elektroniskā formā atbilstoši piemērojamajiem normatīvajiem aktiem. Rēķinā norāda Līguma numuru, iepirkuma identifikācijas numuru, Preces saņēmēju, attiecīgā preču piegādes dokumenta (pavadzīmes) numuru un datumu, galīgā Nodošanas-pieņemšanas un izmēģinājuma akta numuru un datumu, Līgumcenu bez PVN, PVN un kopējo summu. Elektronisko rēķinu PĀRDEVĒJS nosūta uz PIRCĒJA e-pasta adresi: rekini@ldz.lv. .
2.7. Ja rēķins vai tam pievienotie dokumenti ir nepilnīgi vai neatbilst Līguma vai normatīvo aktu prasībām, tad PIRCĒJS par to informē PĀRDEVĒJU un maksājuma termiņš sākas no korekti noformētu dokumentu saņemšanas dienas. Šāds maksājuma atlikums nav uzskatāms par PIRCĒJA kavējumu.
2.8. PIRCĒJAM ir tiesības no maksājamās summas ieturēt aprēķinātu un PĀRDEVĒJAM paziņotu līgumsodu, zaudējumu atlīdzību vai citas no Līguma izrietošas maksājumu saistības, ciktāl to pieļauj normatīvie akti.
3. Apsekošana un tehniskā risinājuma sagatavošana
3.1. Ne vēlāk kā 10 (desmit) darba dienu laikā pēc Līguma spēkā stāšanās PĀRDEVĒJS PIRCĒJA pārstāvja klātbūtnē apseko EKSKAVATORU, pārbauda savienojuma ģeometriju, tapu izmērus, faktiski pieejamos hidrauliskos parametrus, paredzētās pieslēguma vietas un citus risinājuma izstrādei nepieciešamos apstākļus.
3.2. Pirms montāžas PĀRDEVĒJS iesniedz PIRCĒJAM saskaņošanai savienojuma tehnisko aprakstu vai rasējumu un hidrauliskā risinājuma shēmu. PIRCĒJA saskaņojums neatbrīvo PĀRDEVĒJU no atbildības par risinājuma pareizību, drošumu un savietojamību.
3.3. Jebkura neatgriezeniska iejaukšanās ekskavatora konstrukcijā vai hidrauliskajā sistēmā ir pieļaujama tikai pēc PIRCĒJA iepriekšēja rakstveida saskaņojuma. Veiktās izmaiņas nedrīkst pasliktināt bāzes mašīnas drošību, darbspēju vai citu agregātu izmantošanas iespējas.
3.4. Ja apsekošanā konstatētie apstākļi atšķiras no Tehniskajā specifikācijā norādītajiem aptuvenajiem mērījumiem, tad PĀRDEVĒJS nekavējoties, bet ne vēlāk kā 3 (trīs) darba dienu laikā rakstveidā iesniedz PIRCĒJAM tehnisku pamatojumu un risinājumu. Šāds apstāklis pats par sevi nerada tiesības palielināt Līgumcenu.
4. Preces piegāde, uzstādīšana un pieņemšana
4.1. PĀRDEVĒJS pilnībā izpilda Līgumu un nodod Preci galīgai pieņemšanai ne vēlāk kā 3 (trīs) mēnešu laikā no Līguma spēkā stāšanās dienas.
4.2. Preces piegādes, uzstādīšanas un izmēģinājuma adrese ir _________________________ vai cita Pušu rakstveidā saskaņota PIRCĒJA vieta Latvijas Republikā, nemainot Līgumcenu.
4.3. PĀRDEVĒJS vismaz 5 (piecas) darba dienas iepriekš rakstveidā saskaņo ar PIRCĒJA tehnisko kontaktpersonu piegādes, izkraušanas, montāžas un izmēģinājuma laiku.
4.4. PĀRDEVĒJS par saviem līdzekļiem un ar saviem resursiem nodrošina Preces iepakošanu, transportēšanu, izkraušanu, uzstādīšanu un pieslēgšanu, kā arī visus darbu veikšanai nepieciešamos instrumentus, pacelšanas iekārtas, mēraparātus, darba aizsardzības līdzekļus un kvalificētu personālu.
4.5. Kopā ar Preci PĀRDEVĒJS iesniedz atbilstoši normatīvo aktu prasībām noformētu preču piegādes dokumentu (pavadzīmi), kas apliecina Preces fizisku piegādi un saņemšanu. Papildus normatīvajos aktos noteiktajiem rekvizītiem preču piegādes dokumentā norāda Līguma numuru, iepirkuma identifikācijas numuru, Preces nosaukumu, ražotāju, modeli, sērijas numuru un daudzumu. Kopā ar Preci PĀRDEVĒJS iesniedz arī Līgumā noteiktos ražotāja dokumentus, sertifikātus un atbilstības dokumentus. PIRCĒJA vārdā preču piegādes dokumentu paraksta vai elektroniski autorizē tikai persona, kurai ir attiecīgas PIRCĒJA pārstāvības tiesības vai kurai PIRCĒJS ir izsniedzis attiecīgu rakstveida pilnvarojumu. Preču piegādes dokumenta parakstīšanas tiesiskais raksturs noteikts Līguma 5.1. punktā..
4.6. PIRCĒJAM fiziskās piegādes laikā ir tiesības pārbaudīt Preci, tās komplektāciju, iepakojumu un redzamus bojājumus. Ja tiek konstatēta neatbilstība Līgumam vai pavaddokumentiem, nepilnīga komplektācija, bojājums vai defekts, tad PIRCĒJS ir tiesīgs atteikties Preci pieņemt un sastādīt aktu par konstatētajiem trūkumiem. PĀRDEVĒJS šādā gadījumā par saviem līdzekļiem Preci izved, novērš trūkumus vai aizstāj Preci PIRCĒJA noteiktajā samērīgajā termiņā.
4.7. Neatbilstošas vai nepilnīgi komplektētas Preces piegāde nav uzskatāma par Līgumā noteiktā piegādes pienākuma izpildi un neaptur piegādes termiņa kavējuma aprēķinu.
4.8. PĀRDEVĒJS darbu laikā ievēro PIRCĒJA objektā noteiktās darba aizsardzības, ugunsdrošības, vides aizsardzības, caurlaižu un kustības drošības prasības, par kurām PIRCĒJS PĀRDEVĒJU ir informējis.
4.9. Pirms darbu uzsākšanas PIRCĒJS rakstveidā vai dokumentētas instruktāžas veidā informē PĀRDEVĒJA pilnvaroto pārstāvi par PIRCĒJAM zināmajiem, ar darbu izpildes vietu saistītajiem drošības riskiem un piemērojamajām prasībām, tostarp riskiem, kas saistīti ar dzelzceļa kustību un infrastruktūru, elektroietaisēm, transporta kustību, ugunsdrošību, darba aizsardzību, vides aizsardzību un piekļuvi objektam. PĀRDEVĒJS nodrošina, ka ar šo informāciju pirms darbu uzsākšanas ir iepazīstināts tā personāls un apakšuzņēmēji. PIRCĒJA sniegtā informācija neatbrīvo PĀRDEVĒJU no normatīvajos aktos un Līgumā noteiktajiem darba aizsardzības un drošības pienākumiem.
4.10. PĀRDEVĒJS pirms darbu uzsākšanas un visā darbu izpildes laikā identificē un novērtē riskus, ko var radīt tā darbība, personāls, apakšuzņēmēji, iekārtas, montāža, regulēšana, izmēģinājums vai izvēlētais tehniskais risinājums, veic nepieciešamos risku mazinošos pasākumus un par konstatētajiem riskiem un pasākumiem informē PIRCĒJA tehnisko kontaktpersonu. PĀRDEVĒJS atbild par savas darbības radīto risku pārvaldību, kā arī sava personāla un apakšuzņēmēju drošu rīcību Līguma izpildē.
4.11. Katra Puse nekavējoties informē otras Puses Līgumā norādīto kontaktpersonu par jaunu vai mainījušos drošības risku, incidentu vai bīstamu situāciju, kas var apdraudēt cilvēkus, dzelzceļa satiksmi vai infrastruktūru, EKSKAVATORU, Preci, citu mantu, vidi vai Līguma pienācīgu izpildi. Steidzamā gadījumā informāciju vispirms sniedz mutiski vai pa tālruni un ne vēlāk kā tās pašas darbdienas laikā apstiprina rakstveidā, nosūtot to uz Līgumā norādīto e-pasta adresi. Ja pastāv tūlītējs un nopietns apdraudējums, darbus nekavējoties aptur un atsāk tikai pēc tam, kad Puses ir saskaņojušas un dokumentējušas nepieciešamos risku novēršanas vai mazināšanas pasākumus. Katra Puse atbild par tās rīcībā esošās drošības informācijas savlaicīgu un pilnīgu nodošanu otrai Pusei.
4.12. Līdz nodošanas-pieņemšanas un izmēģinājuma akta abpusējai parakstīšanai PĀRDEVĒJS uzņemas Preces nejaušas bojāejas un bojājuma risku, kā arī atbild par EKSKAVATORAM, PIRCĒJA mantai un trešajām personām nodarītiem bojājumiem, kas radušies PĀRDEVĒJA darbības, bezdarbības, izvēlētā risinājuma, montāžas vai izmēģinājuma dēļ.
4.13. Īpašuma tiesības uz Preci pāriet PIRCĒJAM brīdī, kad PIRCĒJS ir veicis Preces apmaksu pilnā apmērā. Līdz īpašuma tiesību pārejas brīdim PIRCĒJAM nav tiesību Preci atsavināt, ieķīlāt vai citādi apgrūtināt. Neapmaksātā Prece nekādā gadījumā nevar būt PIRCĒJA kustamās mantas aprakstes sarakstā un nevar kalpot par segumu PIRCĒJA parādu piedziņas gadījumā par labu trešajām personām un to nedrīkst nekādā veidā apgrūtināt.
5. Pārbaude, izmēģinājums un pieņemšana
5.1. Preces nogādāšana piegādes vietā un Preces piegādes dokumenta (pavadzīmes) parakstīšana apliecina tikai Preces fizisku saņemšanu un nav uzskatāma par Preces kvalitātes, savietojamības vai Līguma pilnīgas izpildes apstiprinājumu.
5.2. Pēc Preces pilnīgas uzstādīšanas, pieslēgšanas un regulēšanas, kā arī visas Līgumā noteiktās dokumentācijas nodošanas PĀRDEVĒJS rakstveidā paziņo PIRCĒJAM par gatavību veikt pārbaudes un izmēģinājumu. Pārbaudes laiku Puses saskaņo, ņemot vērā EKSKAVATORA un izmēģinājumam piemērotas darba vietas pieejamību.
5.3. PĀRDEVĒJS PIRCĒJA pārstāvja klātbūtnē veic Tehniskajā specifikācijā paredzētās pārbaudes un izmēģinājuma darbu reālā slodzē. Izmēģinājuma ilgumam jābūt pietiekamam stabilas darbības un termiskā režīma pārbaudei, bet ne īsākam par 60 (sešdesmit) minūtēm nepārtrauktā darba režīmā, ja vien Puses Pieņemšanas un izmēģinājuma aktā nepamato citu līdzvērtīgu pārbaudes metodi.
5.4. PĀRDEVĒJS izmēģinājuma laikā ar piemērotiem un tehniskā kārtībā esošiem mēraparātiem pārbauda un nodošanas-pieņemšanas un izmēģinājuma aktā fiksē vismaz eļļas plūsmu, darba spiedienu, darba atplūdes pretspiedienu, korpusa drenāžas spiedienu, ja piemērojams, rotora darbību un apgriezienus, hidrauliskās eļļas un hidromotora temperatūru pirms un pēc slodzes izmēģinājuma, noplūžu neesamību un darbību vienlaikus ar EKSKAVATORA darba kustībām.
5.5. Prece ir pieņemama tikai tad, ja tā pilnībā atbilst Līgumam, Tehniskajai specifikācijai un PĀRDEVĒJA piedāvājumam, visas pārbaudes ir sekmīgas, nav konstatēta nepieļaujama pārkaršana, pārmērīgs pretspiediens, eļļas noplūde, nestabila rotora darbība vai EKSKAVATORA funkciju traucējumi un PĀRDEVĒJS ir nodevis visu dokumentāciju un veicis operatoru instruktāžu.
5.6. Ja pārbaudes vai izmēģinājuma laikā tiek konstatēta neatbilstība, tad PIRCĒJS nodošanas-pieņemšanas un izmēģinājuma aktā norāda trūkumus un ir tiesīgs atteikties no Preces galīgās pieņemšanas. PĀRDEVĒJS par saviem līdzekļiem novērš trūkumus PIRCĒJA noteiktā samērīgā termiņā, kas parasti nepārsniedz 10 (desmit) darba dienas, un atkārtoti veic visas nepieciešamās pārbaudes.
5.7. Ja PĀRDEVĒJA pilnvarotais pārstāvis neierodas PIRCĒJA norādītajā pārbaudes vai trūkumu fiksēšanas vietā un laikā, tad PIRCĒJS ir tiesīgs sastādīt vienpusēju aktu. PĀRDEVĒJA neierašanās neierobežo PIRCĒJA tiesības atteikt Preces pieņemšanu, pieprasīt trūkumu novēršanu vai izmantot citus Līgumā paredzētos tiesību aizsardzības līdzekļus.
5.8. Ja Puses nevar vienoties par konstatētās neatbilstības esamību vai cēloni, tad PIRCĒJS ir tiesīgs pieaicināt neatkarīgu ekspertu. Ja ekspertīze apstiprina Preces, montāžas vai PĀRDEVĒJA izvēlētā tehniskā risinājuma neatbilstību, ekspertīzes un ar to saistītos pamatotos izdevumus sedz PĀRDEVĒJS.
5.9. Ja Prece neiztur arī atkārtotu izmēģinājumu vai PĀRDEVĒJS noteiktajā termiņā nenovērš trūkumus, tad PIRCĒJS ir tiesīgs piešķirt vienu papildu termiņu vai vienpusēji atkāpties no Līguma. Atkāpšanās gadījumā PĀRDEVĒJS par saviem līdzekļiem demontē un izved Preci un atjauno EKSKAVATORU iepriekšējā tehniskajā stāvoklī.
5.10. PIRCĒJA pilnvarotās personas paraksts uz galīgā Nodošanas-pieņemšanas un izmēģinājuma akta neierobežo PIRCĒJA tiesības pieteikt slēptus trūkumus un izmantot garantijas un citus Līgumā vai normatīvajos aktos paredzētos tiesību aizsardzības līdzekļus.
6. Dokumentācija un operatoru instruktāža
6.1. Līdz galīgajai pieņemšanai PĀRDEVĒJS nodod PIRCĒJAM vismaz šādus dokumentus: ES atbilstības deklarāciju; CE marķējuma informāciju; ekspluatācijas un apkopes instrukciju latviešu vai angļu valodā; rezerves daļu katalogu; uzstādītās hidrauliskās sistēmas shēmu; hidromotora tehnisko datu lapu; savienojuma tehnisko aprakstu vai rasējumu; garantijas dokumentus; veikto mērījumu un iestatījumu protokolu.
6.2. PĀRDEVĒJS PIRCĒJA norādītajiem operatoriem nodrošina praktisku instruktāžu par Preces drošu uzstādīšanu un noņemšanu, ekspluatāciju, darba režīmiem, ikdienas pārbaudēm, apkopi un rīcību darbības traucējumu gadījumā.
6.3. Dokumentācijas vai instruktāžas neesamība ir pamats atlikt Preces galīgo pieņemšanu un samaksu.
7. Preces kvalitāte un garantija
7.1. Preces un PĀRDEVĒJA veikto darbu kvalitātei jāatbilst Līgumam, Tehniskajai specifikācijai, PĀRDEVĒJA piedāvājumam, ražotāja dokumentācijai, piemērojamajiem standartiem, drošuma un atbilstības prasībām, kā arī Civillikuma 1593. un 1612.-1618. panta prasībām.
7.2. Precei un visām tās sastāvdaļām jābūt jaunām, iepriekš nelietotām un neatjaunotām, bez defektiem, kā arī brīvām no trešo personu tiesībām, prasījumiem un apgrūtinājumiem.
7.3. PĀRDEVĒJS garantē, ka tam ir visas Līguma izpildei nepieciešamās atļaujas, licences, ražotāja pilnvarojumi un profesionālā kompetence, ja šādas prasības attiecīgajām darbībām ir piemērojamas.
7.4. Garantijas termiņš Precei, visām komplektā ietilpstošajām sastāvdaļām, savienojuma konstrukcijai, hidrauliskajām līnijām, montāžas darbiem un sistēmas iestatījumiem ir PĀRDEVĒJA piedāvātais termiņš, bet ne mazāk kā 12 (divpadsmit) mēneši no galīgā Pieņemšanas un izmēģinājuma akta abpusējas parakstīšanas dienas.
7.5. Garantijas saistību izpilde ir iekļauta Līgumcenā un ietver diagnostiku, darbu, rezerves daļas un materiālus, speciālistu izbraukumus, Preces vai tās sastāvdaļu transportēšanu, demontāžu, atkārtotu uzstādīšanu, regulēšanu un pārbaudi. PĀRDEVĒJS nav tiesīgs prasīt PIRCĒJAM papildu samaksu par garantijas saistību izpildi.
7.6. Garantija aptver arī slēptus trūkumus un gadījumus, kad Prece nesasniedz PĀRDEVĒJA piedāvājumā vai Tehniskajā specifikācijā noteiktos darba parametrus, nav pilnībā mehāniski vai hidrauliski savietojama ar EKSKAVATORU, izraisa nepieļaujamu pretspiedienu vai pārkaršanu vai tās uzstādīšana rada EKSKAVATORA darbības traucējumus.
7.7. Garantija neattiecas uz maināmo griezējelementu un citu patēriņa daļu dabisku nolietojumu, ja vien to priekšlaicīgu bojājumu nav izraisījis materiāla, konstrukcijas, izgatavošanas, montāžas vai regulēšanas trūkums.
7.8. PIRCĒJS garantijas pretenziju nosūta uz PĀRDEVĒJA Līgumā norādīto e-pasta adresi, norādot konstatēto trūkumu un, ja iespējams, pievienojot fotoattēlus, mērījumu datus vai citu pieejamo informāciju. PĀRDEVĒJS apstiprina pretenzijas saņemšanu vienas darbdienas laikā un ne vēlāk kā 2 (divu) darba dienu laikā uzsāk diagnostiku, ja Puses nav vienojušās par citu termiņu.
7.9. Ja PĀRDEVĒJA pārstāvis neierodas uz apskati PIRCĒJA norādītajā samērīgajā termiņā, tad PIRCĒJS ir tiesīgs sagatavot vienpusēju aktu par Preces neatbilstību. PĀRDEVĒJA neierašanās neaptur garantijas prasījuma izskatīšanu un neierobežo PIRCĒJA tiesības izmantot Līgumā paredzētos tiesību aizsardzības līdzekļus.
7.10. Ja PĀRDEVĒJS nepiekrīt garantijas prasījumam, tad PIRCĒJS ir tiesīgs nodot Preci vai attiecīgo sastāvdaļu neatkarīgai ekspertīzei. Ja ekspertīze apstiprina neatbilstību, tad PĀRDEVĒJS atlīdzina ekspertīzes, transportēšanas un citus ar neatbilstības konstatēšanu saistītos pamatotos izdevumus.
7.11. PĀRDEVĒJS par saviem līdzekļiem novērš garantijas trūkumu ne vēlāk kā 10 (desmit) darbdienu laikā pēc pretenzijas saņemšanas. Ja objektīvi nepieciešams ilgāks termiņš, PĀRDEVĒJS nekavējoties iesniedz rakstveida pamatojumu un Puses vienojas par iespējami īsāko termiņu, kas bez PIRCĒJA piekrišanas nedrīkst pārsniegt 20 (divdesmit) kalendārās dienas.
7.12. Ja PĀRDEVĒJS trūkumu noteiktajā termiņā nenovērš vai trūkums pēc novēršanas atkārtojas, tad PIRCĒJS pēc savas izvēles ir tiesīgs pieprasīt Preces vai attiecīgās sastāvdaļas nomaiņu, samērīgu Līgumcenas samazinājumu, novērst trūkumu pats vai ar trešās personas palīdzību uz PĀRDEVĒJA rēķina vai būtiska trūkuma gadījumā atkāpties no Līguma un pieprasīt samaksātās summas atmaksu.
7.13. Garantijas termiņš tiek pagarināts par laiku, kurā Preci trūkuma dēļ nevarēja izmantot. Nomainītai Precei vai būtiskai sastāvdaļai garantijas termiņš sākas no jauna tās pieņemšanas dienā un nav īsāks par šajā Līgumā noteikto minimālo garantijas termiņu.
7.14. Garantija neattiecas tikai uz trūkumiem, par kuriem PĀRDEVĒJS pierāda, ka tie radušies pēc Preces pieņemšanas PIRCĒJA rupjas nolaidības, tīša bojājuma vai dokumentēti ražotāja ekspluatācijas instrukcijai neatbilstošas ekspluatācijas dēļ.
8. Pušu atbildība
8.1. Par Preces piegādes un galīgās nodošanas termiņa kavējumu PIRCĒJAM ir tiesības prasīt no PĀRDEVĒJA līgumsodu 0,1 % (nulle komats viens procents) apmērā no Līgumcenas bez PVN par katru kavējuma dienu, bet ne vairāk kā 10 % (desmit procenti) no Līgumcenas bez PVN.
8.2.  Par garantijas trūkumu novēršanas, Preces nomaiņas vai naudas atmaksas termiņa kavējumu PIRCĒJAM ir tiesības prasīt līgumsodu 0,1 % apmērā no neatbilstošās Preces vai attiecīgās daļas vērtības bez PVN par katru kavējuma dienu, bet ne vairāk kā 10 % no šīs vērtības.
8.3. Par maksājuma kavējumu PĀRDEVĒJAM ir tiesības prasīt no PIRCĒJA līgumsodu 0,1 % apmērā no kavētā maksājuma par katru kavējuma dienu, bet ne vairāk kā 10 % no kavētā maksājuma.
8.4. Līgumsoda samaksa neatbrīvo Pusi no zaudējumu atlīdzināšanas pienākuma un pienākuma izpildīt līgumsaistības, ja otra Puse joprojām pieprasa tās izpildi.
8.5. Puse atlīdzina otrai Pusei pierādītus tiešos zaudējumus, kas radušies tās vainojamas darbības vai bezdarbības dēļ. Līgumsods ieskaitāms zaudējumu atlīdzībā.
8.6. PĀRDEVĒJS pilnā apmērā atbild par bāzes mašīnas, tās hidrauliskās sistēmas, tiltrotatora, citu agregātu vai PIRCĒJA mantas bojājumiem, kurus izraisījis PĀRDEVĒJA piedāvātais risinājums, nepareiza detaļu vai parametru izvēle, izgatavošanas defekts, nekvalitatīva montāža, regulēšana, izmēģinājums vai instrukciju nepilnība. PĀRDEVĒJS pēc PIRCĒJA izvēles par saviem līdzekļiem novērš bojājumu vai atlīdzina pamatotas remonta un ar dīkstāvi tieši saistītās izmaksas.
9. Apakšuzņēmēji un personāls
9.1. PĀRDEVĒJS bez PIRCĒJA iepriekšējas rakstveida piekrišanas nedrīkst nomainīt piedāvājumā norādīto personālu vai apakšuzņēmējus vai piesaistīt jaunus apakšuzņēmējus.
9.2. Personāla un apakšuzņēmēju nomaiņa vai jaunu apakšuzņēmēju piesaiste pieļaujama tikai Līgumā, iepirkuma procedūras dokumentos un Sabiedrisko pakalpojumu sniedzēju iepirkumu likuma 67. pantā noteiktajā kārtībā.
9.3. PĀRDEVĒJS atbild par apakšuzņēmēju un piesaistītā personāla darbību un bezdarbību kā par savu.
10. Līguma grozījumi
10.1. Līgumu var grozīt tikai rakstveidā, Pusēm parakstot vienošanos, ievērojot Sabiedrisko pakalpojumu sniedzēju iepirkumu likuma 66. pantu un iepirkuma procedūras dokumentus.
10.2. Nemainot Līguma vispārējo raksturu un Līgumcenu, Puses var saskaņot: piegādes vai darbu izpildes vietas maiņu PIRCĒJA objektu ietvaros; tehniski līdzvērtīgas vai labākas sastāvdaļas izmantošanu, ja sākotnēji piedāvātā objektīvi vairs nav pieejama un izmaiņa nepasliktina funkcionalitāti, garantiju vai konkurences rezultātu; izpildes termiņa pagarinājumu PIRCĒJA izraisīta kavējuma vai pienācīgi pierādītu nepārvaramas varas apstākļu dēļ par attiecīgā kavējuma laiku.
10.3. PĀRDEVĒJS nav tiesīgs aizstāt piedāvāto Preces ražotāju, modeli, hidromotoru vai citu piedāvājuma izvērtēšanai būtisku risinājumu bez PIRCĒJA iepriekšējas rakstveida piekrišanas un tiesiska pamatojuma.
10.4. Kontaktpersonu, rekvizītu un elektroniskā rēķina saņemšanas informācijas maiņa, par ko Puse rakstveidā paziņo otrai Pusei, nav uzskatāma par Līguma grozījumu.
11. Līguma izbeigšana un atkāpšanās
11.1. Līgumu var izbeigt Pusēm rakstveidā vienojoties.
11.2. PIRCĒJS ir tiesīgs vienpusēji atkāpties no Līguma, rakstveidā paziņojot PĀRDEVĒJAM, ja:
11.2.1. PĀRDEVĒJS kavē Līguma 4.1. punktā noteikto termiņu vairāk nekā 20 (divdesmit) kalendārās dienas;
11.2.2. Prece neiztur atkārtotu izmēģinājumu vai PĀRDEVĒJS noteiktajā termiņā nenovērš būtisku neatbilstību;
11.2.3. PĀRDEVĒJS bez saskaņošanas būtiski maina piedāvāto tehnisko risinājumu, cenu, personālu vai apakšuzņēmēju;
11.2.4. PĀRDEVĒJS pārkāpj darba vai kustības drošības prasības un pārkāpumu nekavējoties nenovērš;
11.2.5. PĀRDEVĒJA saimnieciskā darbība saskaņā ar kompetentās institūcijas lēmumu tiek apturēta vai izbeigta, ir pasludināts PĀRDEVĒJA maksātnespējas process vai pastāv cits objektīvs pamats uzskatīt, ka Līgums netiks izpildīts;
11.2.6. Līgumu nav iespējams izpildīt piemērotu starptautisko vai nacionālo sankciju dēļ;
11.2.7. PIRCĒJAM, pamatojoties uz pārbaudāmiem faktiem, ir pamatotas aizdomas, ka PĀRDEVĒJA kapitāla daļas vai akcijas netieši pieder vai PĀRDEVĒJU faktiski kontrolē fiziska vai juridiska persona, vienība vai struktūra, kurai ir piemērotas Sankcijas, tostarp, ja šī iemesla dēļ PIRCĒJU apkalpojoša kredītiestāde atsakās veikt maksājumu no Līguma izrietošo saistību izpildei arī pēc tam, kad kredītiestādei ir sniegta tās pieprasītā papildu informācija vai dokumenti;
11.2.8. PĀRDEVĒJS ir sniedzis nepatiesu informāciju vai pieļāvis citu būtisku Līguma pārkāpumu.
11.3. Līguma 11.2.1.-11.2.4. un 11.2.8. apakšpunktā minētajos gadījumos PIRCĒJS pirms atkāpšanās var noteikt PĀRDEVĒJAM termiņu pārkāpuma novēršanai, ja pārkāpums ir novēršams. Sankciju vai normatīvajos aktos noteiktajos gadījumos atkāpšanās stājas spēkā nekavējoties.
11.4. Līguma izbeigšana neietekmē PIRCĒJA tiesības prasīt līgumsodu, zaudējumu atlīdzību, Preces demontāžu un bāzes mašīnas iepriekšējā stāvokļa atjaunošanu, kā arī neizbeidz noteikumus, kuri pēc būtības turpina darboties pēc Līguma izbeigšanas.
12. Sankcijas
12.1. Puses, parakstot Līgumu, apliecina, ka Līguma izpildē ievēros starptautiskās sankcijas un Latvijas Republikas nacionālās sankcijas Starptautisko un Latvijas Republikas nacionālo sankciju likuma un uz tā pamata izdoto tiesību aktu izpratnē (turpmāk – Sankcijas).
12.2. PĀRDEVĒJS veic visas nepieciešamās darbības, lai nodrošinātu, ka tā sadarbība ar apakšuzņēmējiem nerada PIRCĒJAM papildu Sankciju riskus, tostarp sadarbojas tikai ar tādiem apakšuzņēmējiem, kuru dalībnieku vai akcionāru struktūra ir skaidra un pārbaudāma.
12.3. PĀRDEVĒJAM pēc PIRCĒJA pieprasījuma, lai PIRCĒJS varētu pārliecināties par Sankciju ievērošanu, ne vēlāk kā 5 (piecu) darbdienu laikā, ja vien Puses nav vienojušās par citu termiņu, jāsniedz PIRCĒJAM informācija un dokumenti par Līguma izpildei nepieciešamo preču un materiālu izcelsmes valsti, ražotāju un piegādes maršrutu, ja šādām precēm vai materiāliem Eiropas Savienības tiesību aktos Līguma darbības laikā ir noteikti vai 12 (divpadsmit) mēnešus pirms Līguma noslēgšanas bija noteikti importa, eksporta vai tranzīta ierobežojumi.
12.4. PĀRDEVĒJS nodrošina Līguma izpildei nepieciešamo preču, materiālu un to komponenšu piegādes ķēdes izsekojamību un 20 (divdesmit) dienu laikā pēc PIRCĒJA pieprasījuma iesniedz PIRCĒJAM informāciju vai dokumentus par šo preču, materiālu vai to komponenšu izcelsmes valsti, ražotāju un piegādes maršrutiem.
12.5. Ja Līguma izpildes laikā Sankcijas tiek piemērotas vai kļūst attiecināmas uz PĀRDEVĒJU, Līguma izpildē iesaistītu personu, apakšuzņēmēju, piegādes ķēdes dalībnieku, Preci vai tās būtisku sastāvdaļu, PĀRDEVĒJS par to nekavējoties rakstveidā informē PIRCĒJU.
12.6. PĀRDEVĒJS neiesaistās darījuma attiecībās, kas var radīt piemērojamo Sankciju pārkāpumu vai apiešanu, un nekavējoties izbeidz šādas darījuma attiecības, ja tās tiek konstatētas Līguma izpildes laikā.
13. “Latvijas dzelzceļš” koncerna sadarbības partneru biznesa ētikas pamatprincipi
13.1. PĀRDEVĒJS, parakstot Līgumu, apliecina, ka ir iepazinies ar PIRCĒJA tīmekļvietnē www.ldz.lv publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas tos ievērot pats, kā arī nodrošināt, ka tos ievēro tā darbinieki, Līguma izpildē iesaistītās personas un apakšuzņēmēji.
13.2. PĀRDEVĒJAM ir pienākums nekavējoties informēt PIRCĒJU, ja ir identificēta situācija, kurā pārkāpts kāds no “Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai pārkāpumu novērstu un nepieļautu tā atkārtošanos. Ja šāda informācija netiek sniegta, bet PIRCĒJAM kļūst zināms par pārkāpumu, PIRCĒJS ir tiesīgs izvērtēt turpmāko sadarbību un izmantot Līgumā un normatīvajos aktos paredzētos tiesību aizsardzības līdzekļus.
13.3. Ja PĀRDEVĒJA rīcībā šī Līguma izpildes ietvaros nonāk informācija vai pamatotas aizdomas, ka “Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem vai piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, PIRCĒJA vai jebkādu citu personu interesēs, PĀRDEVĒJAM ir pienākums par to nekavējoties informēt “Latvijas dzelzceļš” koncerna valdošā uzņēmuma Drošības koordinācijas daļu, izmantojot ziņošanas iespējas koncerna tīmekļvietnē www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. VAS “Latvijas dzelzceļš” garantē, ka informācija tiks vispusīgi un objektīvi izvērtēta un pret ziņotāju, kā arī tā pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.
14. Nepārvarama vara
14.1. Puse nav atbildīga par saistības neizpildi, ja to tieši izraisījis nepārvaramas varas apstāklis, kuru Puse nevarēja paredzēt, novērst vai pārvarēt ar saprātīgiem līdzekļiem un kurš nav radies tās vai tās piesaistīto personu vainas dēļ.
14.2. Puse ne vēlāk kā 5 (piecu) darba dienu laikā pēc tam, kad tas objektīvi iespējams, rakstveidā informē otru Pusi par apstākļa sākumu, paredzamo ietekmi un beigām, iesniedz pierādījumus un veic visus saprātīgos pasākumus seku mazināšanai.
14.3. Piegādes ķēdes traucējumi, cenu pieaugums, personāla trūkums vai apakšuzņēmēja saistību neizpilde paši par sevi nav nepārvarama vara, ja vien tos tieši nav izraisījis nepārvaramas varas apstāklis un PĀRDEVĒJS pierāda, ka nebija pieejams saprātīgs alternatīvs risinājums.
14.4. Ja nepārvaramas varas apstākļi ilgst vairāk nekā 30 (trīsdesmit) kalendārās dienas un būtiski kavē Līguma izpildi, katra Puse ir tiesīga izbeigt Līgumu, rakstveidā par to paziņojot otrai Pusei.
15. Personas datu aizsardzība un komercnoslēpums
15.1. Puses apliecina, ka vienas Puses otrai Pusei nodotos personas datus drīkst apstrādāt tikai tiktāl, ciktāl tas nepieciešams Līguma noslēgšanai un izpildei, Līgumā noteiktajā apjomā un saskaņā ar Eiropas Parlamenta un Padomes Regulu (ES) 2016/679, Fizisko personu datu apstrādes likumu un citu piemērojamo normatīvo aktu prasībām.
15.2. Puses nodrošina, ka Līgumā norādītās kontaktpersonas un citi iesaistītie darbinieki ir informēti par viņu kontaktinformācijas nodošanu otrai Pusei, apstrādes nolūku un datu subjekta tiesībām. Katra Puse ir atbildīga par tiesiska pamata nodrošināšanu tās nodoto personas datu apstrādei.
15.3. Katra Puse patstāvīgi darbojas kā personas datu pārzinis attiecībā uz tās veiktajām apstrādes darbībām un nodrošina personas datiem tādu tehnisko un organizatorisko aizsardzību, kas atbilst apstrādes raksturam un riskiem.
15.4. Puses nenodod otras Puses iesniegtos personas datus trešajām personām, izņemot Līguma izpildei nepieciešamās personas vai gadījumus, kad datu nodošanu paredz normatīvie akti. Ja to neaizliedz normatīvie akti, Puse pirms obligātās datu nodošanas informē otru Pusi.
15.5. Puse, kas konstatē ar Līguma izpildi saistītu personas datu aizsardzības pārkāpumu, bez nepamatotas kavēšanās informē otru Pusi, ja pārkāpums var skart otras Puses nodotos datus, un sadarbojas pārkāpuma seku novēršanā un normatīvajos aktos noteikto pienākumu izpildē.
15.6. Katra Puse patstāvīgi atbild par tās pieļautu personas datu apstrādes prasību pārkāpumu, tai skaitā par datu subjektu prasījumiem, uzraudzības iestāžu piemērotajiem sodiem un zaudējumiem, ciktāl tie radušies šīs Puses darbības vai bezdarbības dēļ.
15.7. Izbeidzoties personas datu apstrādes nepieciešamībai, Puse tos dzēš, iznīcina vai anonimizē, izņemot datus, kuru turpmāku glabāšanu paredz normatīvie akti vai kuri nepieciešami tiesisku prasījumu celšanai, īstenošanai vai aizstāvībai.
15.8. Līguma noteikumi, kā arī tehniskā, komerciālā, finanšu un cita nepubliska informācija, kas Puses rīcībā nonākusi Līguma noslēgšanas vai izpildes laikā un kurai ir komercnoslēpuma pazīmes vai kuru otra Puse pamatoti norādījusi par konfidenciālu, nav izpaužama trešajām personām un izmantojama tikai Līguma izpildei.
15.9. Konfidencialitātes pienākums neattiecas uz informāciju, kas ir publiski pieejama, saņemta tiesiski no trešās personas bez konfidencialitātes pienākuma, patstāvīgi izstrādāta bez otras Puses informācijas izmantošanas vai kuru PIRCĒJAM ir pienākums publicēt vai izsniegt saskaņā ar iepirkumu, informācijas atklātības vai citiem normatīvajiem aktiem.
15.10. Ja Pusei saskaņā ar normatīvajiem aktiem vai kompetentas institūcijas saistošu pieprasījumu ir jāizpauž konfidenciāla informācija, tā, ciktāl tas ir tiesiski pieļaujams, iepriekš informē otru Pusi un izpauž tikai nepieciešamo informācijas apjomu.
15.11. [bookmark: _Hlk235014229]Šajā sadaļā noteiktie konfidencialitātes un personas datu aizsardzības pienākumi ir spēkā Līguma darbības laikā un pēc Līguma izbeigšanās, kamēr attiecīgā informācija saglabā aizsargājamas informācijas statusu vai pastāv tiesisks personas datu apstrādes pienākums.
15.12. PĀRDEVĒJS bez iepriekšējas rakstveida PIRCĒJA piekrišanas nav tiesīgs apstrādāt PIRCĒJA informāciju, izmantojot mākslīgā intelekta vai mašīnmācīšanās rīkus, kuru ietvaros PIRCĒJA komercnoslēpums vai ierobežotas pieejamības, tai skaitā personas datus saturoša, informācija tiek nodota, saglabāta, apstrādāta vai kļūst pieejama ārpus PĀRDEVĒJA vai PIRCĒJA kontrolētās vides. Šāda rīcība uzskatāma par neatļautu informācijas nodošanu trešajām personām un Līguma pārkāpumu. Prasība neattiecas uz programmatūras produktiem vai pakalpojumiem, kuros mākslīgā intelekta funkcionalitāte ir integrēta kā produkta vai pakalpojuma sastāvdaļa, ja to izmantošana atbilst Līgumā noteiktajām komercnoslēpuma un datu aizsardzības prasībām.

16. Pušu kontaktpersonas
16.1. PIRCĒJA tehniskā kontaktpersona piegādes, uzstādīšanas, pārbaudes un pieņemšanas jautājumos: _______, tālr. Nr.: _______, e-pasta adrese: ____________, vai persona, kas viņu aizvieto.
16.2. PIRCĒJA kontaktpersona līguma administrēšanas jautājumos: [vārds, uzvārds, amats, tālrunis, e-pasts], vai persona, kas viņu aizvieto.
16.3. PĀRDEVĒJA pilnvarotais pārstāvis un kontaktpersona: ____________________________, amats, tālr. Nr.: _______, e-pasta adrese: ____________________________, vai persona, kas viņu aizvieto.
16.4. Kontaktpersonas ir tiesīgas organizēt Līguma izpildi un savas kompetences ietvaros veikt Līgumā tieši paredzēto operatīvo saskaņošanu, bet nav tiesīgas grozīt Līgumu, Līgumcenu, apjomu vai termiņus. Kontaktpersonu norādīšana Līgumā pati par sevi nepiešķir tām tiesības PIRCĒJA vārdā parakstīt Līguma izpildes dokumentus, tostarp Nodošanas-pieņemšanas un izmēģinājuma aktu. Šādus dokumentus PIRCĒJA vārdā ir tiesīga parakstīt tikai persona, kurai ir attiecīgas PIRCĒJA pārstāvības tiesības vai kurai PIRCĒJS ir izsniedzis attiecīgu rakstveida pilnvarojumu.
17. Citi noteikumi
17.1. Līgums stājas spēkā ar tā abpusēju parakstīšanu un ir spēkā līdz visu Pušu saistību pilnīgai izpildei. Garantijas, atbildības, konfidencialitātes un strīdu izšķiršanas noteikumi paliek spēkā līdz attiecīgo saistību izpildei.
17.2. Neviena Puse bez otras Puses iepriekšējas rakstveida piekrišanas nedrīkst nodot no Līguma izrietošās tiesības vai pienākumus trešajai personai, izņemot normatīvajos aktos tieši paredzētos gadījumus.
17.3. Pušu domstarpības vispirms risina sarunu ceļā. Ja vienošanās netiek panākta, strīdu izskata Latvijas Republikas tiesā pēc piekritības.
17.4. Līgumam un no tā izrietošajām tiesiskajām attiecībām piemēro Latvijas Republikas tiesību aktus.
17.5. Līgums kopā ar 3 (trīs) pielikumiem tiek parakstīts ar drošu elektronisko parakstu, kas satur laika zīmogu. Līguma datums ir pēdējā pievienotā drošā elektroniskā paraksta un laika zīmoga datums.
18. Rekvizīti
	PIRCĒJS: 
VAS "Latvijas dzelzceļš" 
Jur.adrese: Emīlijas Benjamiņas iela 3, Rīga, 
LV-1547
Banka: Luminor Banka AS Latvijas filiāle
Nor.konta Nr. LV17 RIKO 0000 0802 4964 5
Bankas kods: RIKOLV2X
Vienotais reģ. Nr.40003032065
PVN reģ Nr. LV40003032065
Kontaktinformācija:
Tehniskās ekspluatācijas direkcijas Sliežu ceļu pārvalde
TāIr.+371 67234699
e-pasts: scp@ldz.lv

	PĀRDEVĒJS:
________________________
Juridiskā adrese: 
Vienotais reģ. Nr.: 
PVN maksātāja reģ. Nr.: 
Norēķinu konta Nr.: 
Banka: 
SWIFT kods: 
Faktiskā adrese: 
Tālr. 
e-pasts: 






Līguma Nr. L-____/2026
1. pielikums
TEHNISKĀ SPECIFIKĀCIJA
Hidrauliskā mulčētāja piegāde ekskavatora Komatsu PW160-8EO aprīkošanai.

	PIRCĒJS:

Parakstīts ar drošu elektronisko parakstu

                                 V. Uzvārds                                 
Datumu skatīt laika zīmogā
	PĀRDEVĒJS:

Parakstīts ar drošu elektronisko parakstu

V. Uzvārds                                 
Datumu skatīt laika zīmogā




Līguma Nr. L-____/2026
2. pielikums
TEHNISKAIS UN FINANŠU PIEDĀVĀJUMS
PĀRDEVĒJA piedāvājuma dati, kas pēc iepirkuma rezultāta noteikšanas aizpildāmi atbilstoši izraudzītā pretendenta piedāvājumam.
	Rādītājs
	PĀRDEVĒJA piedāvājums

	Mulčētāja ražotājs, modelis un izcelsmes valsts
	

	Darba platums un masa
	

	Sasmalcināmā apauguma diametrs
	

	Rotora tips un asmeņu risinājums
	

	Hidromotora ražotājs, modelis un tips
	

	Hidromotora darba tilpums, cm³/apgr.
	

	Minimālā, nominālā un maksimālā eļļas plūsma, l/min
	

	Nominālais un maksimālais darba spiediens, bar
	

	Maksimālais darba atplūdes pretspiediens, bar
	

	Maksimālais case drain spiediens, bar
	

	Drenāžas līnijas minimālais diametrs vai šķērsgriezums
	

	Nominālie un maksimālie nepārtrauktie apgriezieni
	

	Savienojuma un rotācijas risinājuma apraksts
	

	Garantijas termiņš
	vismaz 12 mēneši

	Piegādes un nodošanas termiņš
	ne ilgāk kā 3 mēneši



	Nr.
	Pozīcija
	Daudzums
	Cena bez PVN, EUR

	1.
	Pilns hidrauliskā mulčētāja risinājums atbilstoši Līgumam un Tehniskajai specifikācijai, ieskaitot piegādi, savienojumu, hidrauliku, montāžu, regulēšanu, izmēģinājumu, instruktāžu un dokumentāciju
	1 komplekts
	

	
	Kopā bez PVN
	
	



PĀRDEVĒJS apliecina, ka piedāvātā cena ietver visus darbus, materiālus, sastāvdaļas un riskus, kas nepieciešami pilnīga, droša un ar Komatsu PW160-8EO savietojama risinājuma nodošanai ekspluatācijā.
	PIRCĒJS:

Parakstīts ar drošu elektronisko parakstu

                                 V. Uzvārds             
Datumu skatīt laika zīmogā
	PĀRDEVĒJS:

Parakstīts ar drošu elektronisko parakstu

V. Uzvārds                                 
Datumu skatīt laika zīmogā




Līguma Nr. L-____/2026
3. pielikums
NODOŠANAS-PIEŅEMŠANAS UN IZMĒĢINĀJUMA AKTS
Akta Nr. _____
	Lauks
	Vērtība
	Lauks
	Vērtība

	Līguma numurs
	L-____/2026
	Pārbaudes datums
	

	PIRCĒJS
	VAS “Latvijas dzelzceļš”
	PĀRDEVĒJS
	

	Bāzes mašīna
	Komatsu PW160-8EO
	Inventāra vai rūpnīcas Nr.
	

	Mulčētāja ražotājs un modelis
	
	Sērijas numurs
	

	Pārbaudes vieta
	
	Darba stundu rādījums
	



1. Komplektācijas un dokumentācijas pārbaude
	Nr.
	Pārbaudāmais elements
	Atbilst
	Piezīmes

	1.
	Mulčētājs, savienojuma konstrukcija 
	□ Jā  □ Nē
	

	2.
	Padeves, darba atplūdes un, ja piemērojams, atsevišķa case drain līnija
	□ Jā  □ Nē
	

	3.
	Ātrie savienojumi, šļūtenes, stiprinājumi un aizsardzība
	□ Jā  □ Nē
	

	4.
	CE marķējums un ES atbilstības deklarācija
	□ Jā  □ Nē
	

	5.
	Ekspluatācijas un apkopes instrukcija
	□ Jā  □ Nē
	

	6.
	Rezerves daļu katalogs
	□ Jā  □ Nē
	

	7.
	Hidrauliskā shēma un hidromotora datu lapa
	□ Jā  □ Nē
	

	8.
	Savienojuma apraksts vai rasējums
	□ Jā  □ Nē
	

	9.
	Operatoru instruktāža veikta
	□ Jā  □ Nē
	





2. Hidraulisko parametru mērījumi
	Parametrs
	Pieļaujamā vai ražotāja vērtība
	Izmērītā vērtība
	Rezultāts

	Darba eļļas plūsma, l/min
	
	
	□Atbilst  □Neatbilst

	Darba spiediens, bar
	
	
	□Atbilst  □Neatbilst

	Darba atplūdes pretspiediens, bar
	
	
	□Atbilst  □Neatbilst

	Case drain spiediens, bar
	
	
	□Atbilst  □Neatbilst

	Rotora darba apgriezieni
	
	
	□Atbilst  □Neatbilst

	Hidrauliskās eļļas temperatūra pirms/pēc
	
	
	□Atbilst  □Neatbilst

	Hidromotora temperatūra pirms/pēc
	
	
	□Atbilst  □Neatbilst



3. Funkcionālais un slodzes izmēģinājums
	Pārbaude
	Rezultāts
	Piezīmes

	Rotora stabila darbība nominālajā režīmā
	□Atbilst  □Neatbilst
	

	Darbs vienlaikus ar ekskavatora darba kustībām
	□Atbilst  □Neatbilst
	

	Reljefa kopēšanas un rotācijas funkcija
	□Atbilst  □Neatbilst
	

	Zāles, krūmāju, atvašu un paredzētā diametra apauguma smalcināšana
	□Atbilst  □Neatbilst
	

	Noplūžu, neatbilstošas vibrācijas un trokšņu neesamība
	□Atbilst  □Neatbilst
	

	Nepieļaujamas eļļas vai hidromotora pārkaršanas neesamība
	□Atbilst  □Neatbilst
	

	Bāzes mašīnas funkciju un citu agregātu darbība nav pasliktināta
	□Atbilst  □Neatbilst
	

	Nepārtraukta slodzes izmēģinājuma ilgums
	____ minūtes
	



4. Secinājums
	□
	Prece atbilst Līgumam un ir pieņemta bez iebildumiem.

	□
	Prece nav pieņemta. Konstatētie trūkumi: (trūkumi:___________________________________). Atkārtotas pārbaudes termiņš: 2026. gada __. _______________



	
PIRCĒJS:
Parakstīts ar drošu elektronisko parakstu
V. Uzvārds
Datumu skatīt laika zīmogā
	
PĀRDEVĒJS:
Parakstīts ar drošu elektronisko parakstu
V. Uzvārds
Datumu skatīt laika zīmogā

